Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | تورکیه-ده سون 24 ساعات عرضینده داها 123 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده اؤز تویتر صحیفه‌سینده تورکیه-نین ساغلیق ناظیری فخرالدین قوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 2140 نفره چاتیب.
اؤلکه‌ده 4 674 یئنی یولوخما حالی قئیده آلینیب، یولوخان‌لارین عمومی سایی 90 مین 980 نفره چاتیب.
اونون سؤزلرینه گؤره، اؤتن گون عرضینده 1454 نفر ساغالیب، ساغالان‌لارین عمومی سایی 13 مین 430 نفر تشکیل ائدیر.
| 457 | Arab | South-Azerbaijani | azb |
TRT | سوسیال مدیا پلاتفورمو "فیسبوک" 2019-جو ایلین ایلک اوچ آییندا تخمینن 2،2 میلیارد ساختا حسابی سیلدی.
"فیسبوک"دان وئریلن یازیلی آچیقلامادا سون 6 آیدا پلاتفورمدا ناراحات ائدیجی ساختا حساب ساییندا جدی بیر آرتیمین موشاهیده اولوندوغو و بونون سببی‌نین آوتوماتیک هوجوم‌لار اولدوغو بیل‌دیریله‌رک، 2018-جی ایلین ایلک 3 آییندا 1.2 میلیارد حسابین سیلیندیگی، بو ایلکی رقمین کئچن ایله گؤره تخمینن ایکی دفعه چوخ اولدوغو قئید ائدیلدی.
امریکان مطبوعاتی سؤزوگئدن رقمین "فیسبوک"ون بیر روبده ان چوخ حساب سیلمه رکوردو اولدوغونو وورغولادی.
| 518 | Arab | South-Azerbaijani | azb |
TRT | نیجرین باشکندی نیامی‌ین شرقین‌دکی دیوری هامانی هاوالیمانی یاخینلیغیندا بیر یانا‌جاق تانکری‌نین پارتلاماسی نتیجه‌سینده 55 نفر اؤلدو.
یئرلی مطبوعات‌داکی خبرلره گؤره، ایچ ایشلر ناظیری بازوم محمد، حادثه یئرینده وئردیگی آچیقلامادا، بازار گونو آخشام ساعاتلاریندا تانکرین پارک ائدرکن دئوریلیر و داشیدیغی یاناجاغین سیزماغا باشلادیغینی بیلدیریب.
محمد،
چئوره‌دکی اینسان‌لار سیزان یاناجاغی بورولارلا چکمه‌یه باشلادی. بو اینسان‌لاردان بیری تانکرین یانینا کونتاکی قاپاتیلمامیش بیر موتوسیکلتله گلدی. پارتلاماغا بو موتوسیکلتین موتورون‌داکی بیر جیرقه سبب اولوب." ایفاده‌لرینی ایستیفاده ائتدی.
ناظر محمد، حادثه‌ده 55 نفرین اؤلدوگونو، چوخو ایکینجی و اوچونجو درجه‌دن یانیق داشییان 37 نفرین یارالاندیغینی بیلدیریب.
حادثه یئرینی آراش‌دیران باش ناظیر بریگی رفینی ده دولتین یارا‌لی‌لارا دستک وئرجگینی بیلدیریب.
| 790 | Arab | South-Azerbaijani | azb |
TRT | آمریکا باشقانلیغی وظیفه‌سینی 20 ژانویه‌ده دئورالاجاق دونالد ترامپین خاریجی ایشلر ناظیری نامیزدی رکس تیلرسون،
"سوریه مسئله‌سینده تورکیه پرزیدنتی رجب طیب اردوغانلا تکرار چالیشمالیییق. تورکیه بیزیم چوخ اسکی بیر ناتو موتتفیقیمیزدیر." دئدی.
تیلرسون، ترامپ طرفیندن نامیزد گؤستریلدیک‌دن سونرا آمریکا سناتو خاریجی ایلیشکیلر کومیته‌سینده سناتورلار خاریجی سیاست ایله باغلی سواللارینی جوابلادی.
سوریه‌ده یاشانان ایچ ساواشی سونراسیندا یاخین شرقده آمریکانین "لیدرلیگی‌نین" بیتدیگی یؤنوندکی بیر سوالا جواب وئرن تیلرسون، آمریکانین بؤلگه‌ده تکرار سؤز صاحبی اولا بیلمه‌سی اوچون "موتتفیقلریله و دوستلارییلا" تکرار چالیشماسی لازیم اولدوغونو سؤیله‌دی.
سوریه‌ده، تورکیه، روسیا، و ایرانین سیاستی‌نین اهمیت‌لی بیر یئری اولدوغونو ایفاده ائدن تیلرسون بون‌لاری قید ائتدی:
"تورکیه پرزیدنتی رجب طیب اردوغانلا تکرار چالیشمالیییق. تورکیه بیزیم چوخ اسکی بیر ناتو موتتفیقیمیزدیر. بؤلگه‌ده آمریکانین اسکیک‌لیگینده نیگران اولدغوندا و اوزونو روسیایا دؤندو. روسیا قالیجی بیر موتتفیق دئییل. روسیانین قالیجی بیر موتتفیق اولمادیغینی آچیقجا گؤسترمک لازیم‌دیر. تورکیه'نین موتتفیقی آمریکا-دیر. "
سوریه‌ده ترور تشکیلاتی داعشه قارشی موباریزه ائتمک لازیم اولدوغونون وورغولایان تیلرسن، سوریه دولت باشقانی بشار اسدین گئتمه‌سی لازیم اولدوغونو دا ایفاده ائتدی.
تیلرسون،
"اسدن سونرا نه اولاجاغینا قرار وئرملیگیک." دئیه دانیشدی.
| 1,283 | Arab | South-Azerbaijani | azb |
TRT | تورکیه کوپاسیندا 1/8 فینال مرحله‌سی‌نین ایلک اویون‌لاری داوام ائدیر.
ژانویه نین 15-ده داها اوچ قارشیلاشما کئچیریلیب.
"ارضروم"ون قوناغی اولان "بشیکتاش" سفردن مغلوبیتله آیریلیب. "آلانیاسپور" "کاسیم پاشا"یا غالیب گلیب. "ریزه سپور"ون قوناغی اولان "قالاتاسارای" ایسه هئچ-هئچه ایله کیفایتلنیب.
قئید ائدک کی، ایلک اویون‌لار ژانویه نین 16-دا باشا چاتا‌جاق، جاواب موسابیقه لری 21-23-ده کئچیریله‌جک.
تورکیه کوپاسی
1/8 فینال، ایلک اویون‌لار
15 ژانویه
"ارضروم" – "بشیکتاش" – 2:3
"آلانیاسپور" – "کاسیم پاشا" – 1:3
"ریزه سپور" – "قالاتاسارای" – 1:1
| 536 | Arab | South-Azerbaijani | azb |
TRT | تورکیه-ده سون گون عرضینده کروناویروس‌دان 47 نفر اؤلوب.
بو باره‌ده تورکیه-نین ساغلیق ناظیری فخرالدین کوجا اؤزونون توییتر صحیفه‌سینده معلومات وئریب.
او قئید ائدیب کی، سون 24 ساعاتدا 109 مین 447 شوبهه‌لی شخص کروناویروس تستیندن کئچیب، اونلاردان 1572-نین جاوابی پوزیتیو چیخیب. آغیر خسته سایی 991 نفردیر، 1003 خسته ایسه ساغالا‌راق ائوه بوراخیلیب.
قئید ائدک کی، تورکیه-ده عمومی‌لیکده 271 مین 775 نفر یئنی نوع کروناویروس انفکسیونونا یولوخوب، ایندییه‌دک اونلاردان 245 مین 929 نفر ساغالیب، 6417 نفر اؤلوب.
| 499 | Arab | South-Azerbaijani | azb |
TRT | روسیانین انرژی ناظیری آلکساندر نواک نفت صادر ائدن اؤلکه‌لر تشکیلاتی ایله (اوپک) بو تشکیلاتا داخیل اولمایان بعضی اؤلکه‌لر آراسیندا آپاریلان دانیشیقلارین بازار شرط‌لری اساسیندا آپاریلدیغینی قئید ائتدی.
روسیانین انرژی ناظیری آلکساندر نواک روسیانین سان پترزبورگ شهرینده ژورنالیست‌لرله گؤروشو زامانی نفت صادر ائدن اؤلکه‌لر تشکیلاتی ایله (اوپک) ایله بو تشکیلاتا داخیل اولمایان بعضی اؤلکه‌لر آراسیندا اطریش-ین پایتاختی وین-ده داوام ائدن دانیشیق‌لاری دیرلندیردی.
امریکا پرزیدنتی دونالد ترامپین وین-ده کی گؤروش عرفه سینده سوسیال شبکه تویتر واسطه‌سیله گلن ایل نفت اوره تیمی نین آزالدیلماماسی ایله باغلی چاغیریشینی شرح ائدن نواک: "اوپک ایله بو تشکیلاتا داخیل اولمایان بعضی اؤلکه‌لر آراسینداکی موذاکیره‌لر بازار شرط‌لری اساسیندا آپاریلیر. بو دانیشیق‌لار سوسیال شبکه تویتر واسطه‌سیله وئریلن سیاسی بیانات‌لارلا یونلندیریلمز" دئیه دانیشدی.
وین-ده بو گون باشلایان اوپک توپلانتیسیندا اوره تیمین آزالدیلماسینا دایر موقاویله‌نین گلجیی موذاکیره ائدیلیر. توپلانتیدا نفتین گونده‌لیک 1-1،5 میلیون بوشقا داها آز حاصیل ائدیلمه‌سینه دایر قراری‌نین قبول ائدیلمه‌سی گؤزلنیلیر.
توپلانتی‌دان اول مطبوعاتدا روسیانین اوپک-ین طلب ائتدیگی نیسبت‌دن داها آز نفت اوره تمک ایسته دیگی باره‌سینده خبرلر یاییلمیشدی.
| 1,178 | Arab | South-Azerbaijani | azb |
TRT | ایران‌دا، تایلند قادینلار کبدی میلی تیمینین کیشی مربی‌سی، کیشیلرین سالونا گیریشینین قاداغان اولماسی سببی ایله مسابیقه‌نین اویناندیغی ساحه‌یه باش اورتوسو تاخاراق گیردی.
ایران ایشچی خبر آژانسینین (ایلنا) خبرینه گؤره، گرگان شهرینده اؤتن هفته گئچیریلن آسیا کبدی تورنمنتی چرچیوهسینده، تیمین باشین‌دا اولماق ایسته‌یه‌ن کیشی مربی باش اورتوسو ایله سالونا گیردی.
تایلندلی مربی‌نین سالون‌داکی حجاب‌لی شکیللرینین ایران مئدیاسیندا تپکیلره یول آچماسی سونراسی آچیقلامالار وئره‌ن ایران کبدی فدراسیونو باشقانی محمدرضا مقصودلو، کیشیلرین سالونا گیریشینین قاداغان اولدوغونو، تایلندلی مربی‌نین اؤز ابتکاری ایله بئله بیر یولا ال آتدیغینی بیلدیردی.
مقصودلو، گؤرونتولرین مئدیایا چیخماسینین "قصدلی و اویونلارا کؤلگه سالما آماجلی" اولدوغونو ایر‌لی سوردو.
باشدا سوسیال مئدیا اوزریندن اولماق اوزره، بیر چوخ طبقه‌دن بو "تراژی کومیک" اولایین نتیجهلرینین، ایران ایدمان فدراسیون طرفیندن دگرلندیریلمه‌سی لازیم اولدوغو وورغوسو ائتدی.
کؤکو هیندیستانا دایانان و اوزاق دوغودا گئنیش شکیلده اوینانیلان کبدی اویونو، بیر اویونچونون رقیب میدانینا گیریب نفس آلمادان رقیب اویون‌چولارا دیمه‌سی و اؤز ساحه‌سینه گئری قاییتماسی اساسینا دایانیر.
| 1,108 | Arab | South-Azerbaijani | azb |
TRT | دولتین اوست مسئوللاری، ایستانبولون فتحی‌نین 563-ونجو ایلدؤنومو قید ائتمه‌سین‌دن، جوشغونو وطنداش‌لارلا پایلاشدی.
پرزیدنتی رجب طیب اردوغان، یئنی‌کاپی میتینگ ساحه‌سین‌دن "یئنی‌دن دیریلیش یئنی‌دن یوکسلیش" شعارینی داشییان فعالیتده اهمیت‌لی مساژلار وئردی.
"گوجلو تورکیه‌نی ایستمه‌ین‌لره قارشی اویانیق و بیر اولاجاغیق" دئین پرزیدنت، سوریه‌دکی قورولوشلانماغا یؤنلیک دستکلره دقت چکدی.
"نه ایشی وار اورادا روسیانین. نه ایشی وار اورادا ایرانین. نه ایشی وار اورادا ترور تشکیلاتی ی.پ.گ-نین سؤزده آرما‌لاری ایله بزنمیش آمریکان عسگرلری‌نین؟" دئین اردوغان، چیخیشیندا بؤلگه‌ده گوجلو بیر تورکیه‌نین ایستنمدیغینی آنجاق، تورکیه بوتون بو اویون‌لاری پوزماق اوچون هر ساحه‌ده اؤز حاضرلیق‌لارینی ایجرا ائتمه‌یه ده داوام ائدجگینی وورغولادی.
تورکیه‌نین اینکیشافین‌دان ناراحات اولان‌لارین هدف‌لرین‌دن وازگئچمدیکلرینی ایفاده ائدن اردوغان، بونون اوچون اؤز دگرلرینه صاحب چیخا‌راق چوخ چالیشماق لازیم اولدوغونون وورغولادی.
مجلیس باشقان‌سی ایسماعیل قهرمان دا فاتیح سلطان محمت‌ین نومونه پورتره‌سینی دقت چکدی.
قهرمان؛
"فاتیح سلطان محمت خان، 6 دیل بیلن، عالیم، ریاضیاتچی، ماهیر بیر یای اوستاسی و 'آونی تخللوصو ایستیفاده ائدن گرچک بیر شاعر ایدی. تاریخیمیزین محتشم شخصیت‌لرین‌دن بوتون دونیانین حؤرمتینی و حیران‌لیغینی قازانمیش بنزرسیز بیر پادیشاه‌لاریمیزدان‌دیر. "شکلینده دانیشدی.
باش ناظیر بینالی ییلدیریم ایسه فتحین میللته خیدمت ائتمک اولدوغونو وورغولادی.
فاتیح سلطان محمت خانین ایستانبولو فتح ائتمک اوچون گمی‌لری قورودان ایجرا ائتدیگینی وورغولایان ایلدیریم، اؤزلری‌نین ده قاتارلاری، آرابا‌لاری دنیزین آلتین‌دان کئچیره‌رک مارمارای و آوراسیا پروژه‌لری ایله ایکی قاره‌نی بیر-بیریله قؤروشدوردوک‌لرینی ایضاح ائتدی.
| 1,576 | Arab | South-Azerbaijani | azb |
TRT | تورکیه-نین خاریجی ایشلر ناظیرلیگی ترور تشکیلاتی الشباب-ین سوما‌لی‌نین گالگادوود بؤلگه‌سینده‌کی حربی بازایا تشکیل ائتدیگی هوجوم نتیجه‌سینده حیاتینی ایتیرن‌لرله علاقه‌دار بو اؤلکه‌یه باش ساغلیغی وئریب.
ناظیرلیک‌دن وئریلن بیاناتدا دئییلیر: "ترور تشکیلاتی الشباب-ین سوما‌لی‌نین گالگادوود بؤلگه‌سینده‌کی حربی بازایا تشکیل ائتدیگی هوجوم نتیجه‌سینده چوخ سایدا عسگرین حیاتینی ایتیرمه‌سی و یارالانماسی ایله باغلی خبر بیزی کدرلندیریب.هوجومو قطعیت ایله پیسلییریک. هوجوم نتیجه‌سینده حیاتینی ایتیرن‌لره رحمت، عائله‌لرینه، قارداش سوما‌لی خالقینا و حکومتینه باش ساغلیغی، یارا‌لی‌لارا شفا دیلییریک. تورکیه ترورلا موباریزه مسئله سینده سوما‌لی‌نین یانیندا اولماغا داوام ائدجک.
خاطیرلاداق کی، ترور تشکیلاتی الشباب-ین سوما‌لی‌نین گالگادوود بؤلگه‌سینده‌کی حربی بازایا تشکیل ائتدیگی هوجوم نتیجه‌سینده یئددی عسگر هلاک اولموشدو.
سوما‌لی‌نین ساوونما ناظیری عبدینور ضاهر فیدوو سحر ساعاتلاریندا الشباب عضو‌لری‌نین حربی بازایا هوجوم ائتدیگینی، نتیجه‌ده مایور هاسان توره ده داخیل اولماقلا 7 عسگرین حیاتینی ایتیردیگینی بیلدیرمیشدی.
| 1,003 | Arab | South-Azerbaijani | azb |
TRT | تورکیه‌نین دؤولت باشچی‌سی رجب طیب اردوغانین صدرلیگی ایله تهلوکه‌سیزلیک مسئله‌لری ایله علاقه‌دار ایجلاس کئچیریلدی.
جمهور باشقانلیغی ایقامتگاهیندا کئچیریلن ایجلاسدا باش ناظر بینالی ییلدیریم، باش قرارگاه رئیسی ژنرال خلوصی آکار آکار و ناظیرلر ایشتیراک ائتدیلر.
ایجلاسدا ترور تهدیدلرینه قارشی گؤروله‌جک تدبیرلر موذاکیره اولوندو.
| 324 | Arab | South-Azerbaijani | azb |
TRT | سوما‌لی‌نین پایتاختی موگادیشودا تؤره‌دیلن بومبالی هوجوم نتیجه‌سینده یارا‌لانان 35 یارا‌لی موا‌لیجه اوچون آنکارایا گتیریلدی.
ساغلیق ناظیرلیگی‌نین یایدیغی معلوماتا گؤره، ترور حادثه سیندن سونرا جمهور باشقانی رجب طیب اردوغانین تعلیماتی ایله عاجل طیبی یاردیم چاتدیریلماسی قراری آلیندی. همین مقصدله باش ناظیرلیک حربی اوچاق تامین ائتدی.
آنکاراداکی دؤولت خسته خانالاریندان 10 تونا یاخین داوا و طیبی یاردیم‌لار، متخصص حکیم‌لرین ده داخیل اولدوغو 33 نفرلیک اکیپ اوکتبرین 15-ده موگادیشویا گؤندریلدی. ساغلیق ناظیری احمد دمیرجان و ساغلیق ناظیرلیگی‌نین مستشاری ایوب گوموش ده سوما‌لییه سفر ائده‌رک گؤروش‌لر کئچیردی‌لر.
سوما‌لییه گئدن هئیت‌دن پرسنل موگادیشودا خیدمت گؤسترن رجب طیب اردوغان آدینا خسته‌خانادا یارا‌لی‌لاری موا‌لیجه ائده‌جک.
قئید ائدک کی، موگادیشودا تؤره‌دیلن ترور هوجوموندا 300-دن آرتیق اینسان هلاک اولموشدو.
| 809 | Arab | South-Azerbaijani | azb |
TRT | اسکاتلند عالی محکمه‌سی، اینگیلتره باش ناظیری بوریس جانسونون پارلامنتی 5 هفته تعطیل قراری‌نین لغوی اوچون ائدیلن مراجعتی رد ائتدی.
اسکاتلند عالی محکمه‌سی، تقریباً 70 میللیت وکیلی، لورد و سیویل توپلوم تمثیلچی‌سی‌نین اینگیلتره باش ناظیری بوریس جانسونون اینگیلیز پارلامنتینی 5 هفته استراحت ائتمه قراری‌نین لغوی اوچون آچدیغی ادعادا قرارینی وئردی.
محکمه، جانسونون قراری‌نین قانون‌لارا ضد اولمادیغینا حؤکم ائتدی.
قراردا، جانسونون پارلامنتی استراحت ائتمه قراری‌نین حقوقی دئییل سیاسی کاراکترلی اولدوغو، بو سببله ده محکمه طرفیندن لغو ائدیلمیه‌جگی بیلدیریلیب.
جانسونون قرارینا اعتراض گؤسترن کئچمیش باش ناظیرلردن جان میجرین ده موداخیل اولاراق قاتیلاجاغی بنزر بیر ادعانین صاباح دا لندن‌ده گؤرولمه‌سی گؤزلنیلیر.
باش ناظیر جانسون، کئچن هفته پارلامنتی 9 سپتامبر-14 اوکتوبر تاریخ‌لرینده تعطیل ائتمه قراری آلمیشدی.
جانسون بو آددیمی میللت وکیل‌لرینه آنلاشماسیز بریکسیتی قارشی‌سینی آلا‌جاق قانون چیخارماق اوچون یئترلی واختی بوراخماماغی قارشی‌سینا مقصد قویوردو.
پارلامنتی تعطیل قراری موخالیفت پارتی‌لری طرفیندن "کودتا" - دئیه قیمتلندیریلرکن، هفته سونوندا اینگیلتره‌ده 30دان چوخ شهرده اعتراض گؤستری‌لری کئچیرمیشدی.
| 1,095 | Arab | South-Azerbaijani | azb |
TRT | ناتو باش کاتیبی‌نین معاوینی رز گوتمولر تورکیه‌نین تهلوکه سیزلیگینی قوروماغا حاققی اولدوغونو سویله‌دی.
تورکیه-یه سفری زامانی خصوصی تلویزیون کانالینا موصاحیبه وئرن گوتولر دئدی کی: " تورکیه سرحد لرینده ترور تهدیدی ایله تئر-تئز قارشی قارشیا گلن اولکه و بو دهشتلی تهدید ایله موباریزه آپاریر. سوریه-ده کورد سلاحلی تشکیلاتلاردان ناراحات اولماق اوچون قانونی سببلری وار.
سوریه-ده کی پ.ی.د/پ.کا.کا-یا سلاح گوندریلمه سینه گوره تورکیه و امریکا آراسیندا باش وئرن گرگینلیگی دیرلندیرن گوتمولر، ناتو بویوک بیر عائله و عضولری آراسیندا بعضا آنلاشمازلیقلار اولور. تورکیه ناتو اوچون چوخ اهمیتلیدیر و تورکیه ناتونون ان قدیم عضولریندن بیری دیر. عضو اولکه لر آراسیندا موباحیثه لرین حل اولونماسینا عائله اولارق یاردیم ائده بیلیریک. ناتو موذاکیره ماساسیندا اولاجاق و تورکیه بو مسئله‌نی گوندمه گتیره بیلر، دئیه بیلدیردی.
دیگر طرفدن ناتو باش کاتیبی ینس استولتنبرگ-ین جمهور باشقانی رجب طیب اردوغان ایله داواملی علاقه ساخلادیغینی دئین گوتمولر، استولتنبرگ‌ین اردوغان ایله کئچیردیگی گوروش لردن ممنون اولدوغونو دئدی.
| 987 | Arab | South-Azerbaijani | azb |
TRT | آمریکانین ان بؤیوک تکنولوژی شیرکت‌لرین‌دن یاهوو، 2013-جی ایلده 1 میلیارد ایستیفادچی‌سی‌نین حساب بیلگیلرینین "دولت دستک‌لی" بیلگی‌سایالار اوغرو‌لارینجا اله کئچیریلدیگینی بیلدیردی.
کالیفورنیا مرکزلی شیرکت‌دن ائدیلن یازیلی آچیقلامادا، چالینان‌لار آراسیندا موشتری‌لرین گیزلی بیلگیلری، الکترونیک پوست عنوان‌لاری، تلفون نؤمره‌لری، دوغوم تاریخ‌لری و حساب دوغرولاما قیدلری‌نین یئر آلدیغی، ایستیفادچی‌لرین فینانس بیلگیلرینین ضرر گؤرمدیگی ایفاده ائدیلدی.
آچیقلامادا، سایبر سالدیری حادثه‌سی‌نین "دولت دستک‌لی" اوغرو‌لارجا رئاللاشدیریلدیغینا اینانیلدیغی ایفاده ائدیلدی.
یاهوو، سپتامبر آییندا ایسه 2014-جی ایلده 500 میلیون ایستیفادچی‌سی‌نین حساب بیلگیلرینین اوغورلاندیغینی آچیقلامیشدی.
سون 4 آیدا تاریخی‌نین ان بؤیوک ایکی سایبر سالدیری حادثه‌سینی توپلوما ائشیتدیرن یاهوونون امنیت پروتوکول‌لاری‌نین نه درجه "اعتبارلی" اولدوغو موباحیثه، آمریکان مئدیاسیندا یئنی‌دن آلوولاندی.
ایلک سایبر سالدیریدا بیلگیسایار پیرات‌لاری‌نین اله کئچیردیگی بیلگیلر آراسیندا 500 میلیون ایستیفادچی‌نین آدی، الکترونیک پوست عنوانی، تلفون نؤمره‌سی، دوغوم تاریخی، قاریشدیریلمیش شیفره‌سی، حساب یوخلاماق اوچون لازیم اولان امنیتی سوا‌لی و جوابی‌نین اولدوغو آنجاق کرئدیت کارتی بیلگیلری کیمی فینانسال بیلگی‌لرین چالینمادیغی ایفاده ائدیلمیشدی.
آمریکانین ان بؤیوک تلکوممونیکاسیون فیرمالاریندان وئریزون، ژوئیه آییندا یاهوونون آنا موسسیسه واحیدلرینی 4،8 میلیارد دو‌لارا ساتین آلما راضیلاشماسی ائتمیش، ایلک سایبر سالدیری خبرلرین‌دن سونرا "موقاویله شرط‌لری‌نین یئنی‌دن مذاکیره ائدیله بیله‌جگینی" ایفاده ائتمیشدی.
یئنی سایبر سالدیری آچیقلاماسی‌نین آردیندان یاهوونون بورسلارداکی سهام‌لاری یوزده 2،7 دگر ایتیردی.
| 1,568 | Arab | South-Azerbaijani | azb |
TRT | امریکا مرکزی قوموتانلیغی (سنتکام) اوردون و داها 28 اؤلکه ایله ایکی هفته‌لیک حربی تعلیمه باشلادیغینی اعلان ائدیب.
سنتکام-ین اینترنت سایتیندا یئر آلان بیاناتدا "امریکا، اوردون و دیگر 28 اؤلکه اوردون-ده ایکی هفته‌لیک "'Eager Lion" آدلی تعلیمه باشلادی. 4-15 سپتامبر تاریخ‌لری آراسیندا کئچیریله‌جک تعلیم بؤلگه‌ده‌کی ان بؤیوک حربی تعلیم‌لریندن بیری‌دیر" ایفاده‌لردن ایستیفاده ائدیلیب.
بیاناتدا بیلدیریلیب کی، تعلیمین مقصدی "حربی تجروبه موبادیله‌سی و طرفداش اؤلکه‌لر آراسیندا قارشی‌لیق‌لی فعالیتین تکمیل‌لشدیریلمه‌سی"دیر.
بو ایل 10-جو دفعه کئچیریلن حربی تعلیمه "اوزاق منزیل‌لی بومباردمان، خیا‌لی دوشمن‌لرین سیبر تهدیدلریندن ساوونما، قوروملاراراسی ایله تیشیم و کووردیناسیون، ترورلا موباریزه باجاریق‌لاری‌نین اینکیشافی،دنیز و سرحد تهلوکه‌سیزلیگی، فلاکت‌لره جاواب اوچون قاباقجیل باجاریق لار و اینسانی یاردیم" کیمی باش‌لیق‌لارین یئر آلدیغی بیاناتدا 2021-جی ایلده یئنی نوع کوروناویروس (کووید-19) اپیدمیسی سببیندن تاخیره سالینان چوخ طرفلی تعلیمده امریکا سلاحلی قوه‌لری‌نین 1700، اوردون-ون 2 مین 200 سلاحلی قوه‌لر عضوو ایله یاناشی، دیگر 28 اؤلکه‌دن 591 کوالیسیون هئیتی‌نین ایسه ایشتیراکچی و یا موشاهیدچی قیسمینده ایشتیراک ائتدیگی وورغولانیب.
| 1,129 | Arab | South-Azerbaijani | azb |
TRT | تورکیه‌نین الکتریکلی اتومبیلی توگ ت۱۰ایکس مود‌لی، قیمتی، پرفورمانسی و تکنولوژیسی ایله رقیبلرینی گئری‌ده بوراخیر.
توگ ت۱۰ایکس، مسافه‌دن، شارژ سرعتینه بیر چوخ اؤزللیگی ایله ذیروه‌ده یئر آلیر.
تورکیه‌نین میللی غرورو، سۆروجولره ۵۲۳ کیلومتر سۆروش مسافه‌سی سونور.
اؤز کلاسیندا اولانلار ایسه ان چوخ ۴۶۰ کیلومتر یول گئده‌بیلیر.
توگ ت۱۰ایکس، صیفیردان ۱۰۰ کیلومتره چاتما سرعتینده ده اؤز کلاسینین ان یاخشیلاری آراسیندادیر. ۷،۴ ثانیه‌ده ۱۰۰ کیلومتر سرعته چاتیر. چین منشأ‌لی ام‌جی‌نین تام الکتریکلی اتومبیلی ایسه عینی سرعته ۷،۱۲ ثانیه‌ده چیخیر.
توگون باتریسی، ۲۸ دقیقه‌ده یوزده ۸۰ دولولوغا چاتیر.
گونئی کره مالی کیا نیرو ای‌وی ایسه عینی دولولوق نیسبتینه ۶۵ دقیقه‌ده چیخابیلیر.
توگ، یالنیز الکتریکلی اتومبیل کتگوریسینده دئییل ایچد‌ن یانمالی موتورا صاحب آراجلارا گؤره ده اوستون.
صیفیر کربن امیسیون سالینیمی ایله چئوره دوستو اؤللیگه صاحبدیر.
ت۱۰ایکس، عاغیللی یاردیمچی سیستمی ایله ده ۳.جو سویه اوتونوم سۆروش تجروبه‌سی سونور.
توگ اوزون سۆروش مسافه‌سی ایله اؤنه چیخیر.
| 952 | Arab | South-Azerbaijani | azb |
TRT | چین نقلیات ناظیرینین معاوینی یانگ یودونگ، اؤلکه‌سی‌نین نقلیات ساحه‌سینده 3 تریلیون 500 میلیارد یوان مبلغینده (تخمینن 503،6 میلیارد دو‌لار) یاتیریم ائتمگی پلانلادیغینی سؤیله‌دی.
باشکند پکن‌ده تشکیل ائدیلن مطبوعات کونفرانسیندا دانیشان یانگ، 2016-2020 ایللری آراسیندا، نقلیات ساحه‌سین‌دکی اینکیشاف هدف‌لرینه یؤنلیک، تخمینن 503،6 میلیارد دو‌لار مبلغینده سرمایه ائدیله‌جگینی قید ائتدی.
چین دولت شوراسی‌نین اینفورماسیون ایداره‌سی ده یاییملادیغی "چین‌ین نقلیات ساحه‌سینده اینکیشافی" آدلی آغ کیتابدا، 2020-جی ایله قدر اؤلکه‌دکی موجود سرعت‌لی قاطار دمیر یولو اوزون‌لوغونون 30 مین کیلومتره چیخاریلاجاغینی آچیقلادی.
اؤلکه‌نین صاحب اولدوغو عمومی دمیر یولو 2015-جی ایلین اعتباریله 121 مین کیلومتر، بونون 19 مین کیلومترینده سرعت‌لی قاطار دمیر یولو میدانا گتیریر.
چین‌ده اینکیشاف هوجومو چرچیوهسینده، 30 مین کیلومتر ده اوتوبان ائدیله‌جگی ایفاده ائدیلدی.
| 840 | Arab | South-Azerbaijani | azb |
TRT | پوتین: "تورکیه و روسیا آوراسیانین امنیتینی گوجلندیرمه‌یه داوام ائده‌جک"
روسیا دولت باشقانی ولادیمیر پوتین، تورکیه و روسیانین، آوراسیانین امنیتینی بیرلیکده گوجلندیرمه‌یه داوام ائدجگینه امین اولدوغونو سؤیله‌دی.
کرملین مطبوعات خیدمتین‌دن وئریلن آچیقلامادا، روسیا پرزیدنتی پوتین یئنی ایل اوچون پرزیدنت رجب طیب اردوغانا تبریک مساژی گؤندردی.
پوتین‌ین، تورکیه و روسیا آراسیندا باشاریلی بیر شکیلده اینکیشاف ائدن علاقه‌لردن اؤتری ممنونیتینی دیله گتیردیگی مساژدا،
آککویو نوکلئر سانترالینداکی ایلک یونیته‌نین تیکینتیسی باشلادی و تورک آخیم طبیعی گاز بورو خطی‌نین دنیز بؤلومونون تیکینتیسی تاماملاندی. "
پوتین، ایکی اؤلکه آراسینداکی علاقه‌لر اوچون یئنی پلان‌لار دا ائدیلدیگینی وورغولادی.
معلوم اولدو کی، موسکوا و آنکارانین بیرگه چابالاری ایله سوریه‌ده تروریزمه قارشی موباریزه‌یه و بو اؤلکه‌نین سیاسی پروسسینه حل ائدیجی بیر قاتقی وئریلیر.
تورکیه و روسیا آراسیندا بوتون ساحه‌لرده، ایکی اؤلکه خالقی‌نین فایداسینا ایستیقامت‌لی ایشلرین داوام ائدجگینه ایناندیغینی ایفاده ائدن پوتین،
"تورکیه و روسیانین، آوراسیانین امنیتینی بیرلیکده گوجلندیرمه‌یه داوام ائدجگینه امینم." دئدی.
| 1,057 | Arab | South-Azerbaijani | azb |
TRT | سوئدده گیزلی بیلگیلری روسیایا گؤندرمکله سوچلانان ایرانلی ایکی سوئد وطنداشی قارداشا حبس جزاسی وئریلدی.
استکهلم بؤلگه محکمه‌سی، "جاسوسلوق" سوچلاماسی ایله محاکیمه اولونان پیمان کیانی عؤمورلوک، پیام کیانی ایسه ۹ ایل ۱۰ آی حبس جزاسینا محکوم ائتدی.
قراردا، ایرانلی قارداشلارین بیرلیکده و مصلحتلشرک ایله سوئدین گوونلیگینی زده‌له‌مک آماجی ایله روسیا استخباراتینین یارارینا بیلگی توپلادیقلارینین معین ائدیلدیگی بیلدیریلدی.
باش ساوچی پئتر لیندگویست، ۲۱ دسامبردا روسیایا گیزلی بیلگیلری گؤندردیگی ادعا ائدیله‌ن ایرانلی قارداشلارین عؤمورلوک حبس جزاسینا محکوم ائدیلمه‌سینی طلب ائتمیشدی.
پیمان کیا ۲۰۲۱-جی ایلین سپتامبر آییندا، قارداشی پیام ایسه ۲۰۲۱-جی ایلین نوامبر آییندا توتوقلانمیشدی.
| 675 | Arab | South-Azerbaijani | azb |
TRT | بو گون جمهور باشقانی رجب طیب اردوغانین صدرلیگی ایله تورکیه میللی تهلوکه‌سیزلیک شوراسی‌نین توپلانتی‌سی کئچیریله‌جک.
جمهور باشقانی ساراییندا کئچیریله جک توپلانتی‌نین گوندم ماده سی فؤق العاده وضعیت اولاجاق.
جمهور باشقانی اردوغان 19 ژوئیه ده باشا چاتا‌جاق فؤق العاده وضعیت رئژیمی‌نین 4-جو دفعه اوزادیلاجاغینی آچیقلامیش و :"میللی تهلوکه‌سیزلیک شوراسیندا توصیه قراری قبول ائدجییک" دئمیشدی.
باش ناظیر بینالی ییلدیریم دا، میللی تهلوکه‌سیزلیک شوراسی‌نین ایجلاسیندا فؤق العاده وضعیت رئژیمی‌نین اوزادیلماسی‌نین تکلیف ائدیله جگینی بیلدیرمیشدی.
شورانین توپلانتیسیندا موذاکیره ائدیله‌جک دیگر بیر موهوم مسئله ایسه ترورلا موباریزه اولاجاق.
اؤلکه‌نین جنوب-شرقینده داوام ائدن عملیات‌لار، عراق و سوریه ده کی حادثه‌لر ده موذاکیره ائدیله‌جک مؤضوع لار آراسیندا اولاجاق.
| 752 | Arab | South-Azerbaijani | azb |
TRT | ایکینجی اویون گونونده 4 قروپدا 8 موسابیقه کئچیریله‌جک. بونونلا دا هم 1/8 فینال مرحله‌سینه، هم ده آوروپا لیگی‌نین پلی-اوفونا وثیقه قازانان بوتون تیملر معین‌لشه‌جک.
گئجه‌نین ان مهم موسابیقه لریندن بیری ای قروپوندا اولاجاق - 1/8 فینالا وثیقه قازانان "بایرن مونیخ" ایکینجی یئر اوغروندا موباریزه آپاران "بارسلونا"نی قبول ائده‌جک. قروپون دیگر اویونوندا "بنفیکا" پورتوقالیادا هئچ بیر ادعاسی قالمایان اوکراینانین "دینامو" (کیئو) تیمینی سیناغا چکه‌جک. لیسبونون تمثیلچیسی بو گؤروشده خال ایتیررسه، کاتالونیا‌لی‌لار اؤز اویونونون نتیجه‌سیندن آسیلی اولمایا‌راق مرحله آدلایا‌جاق‌لار. امتیازلار برابر اولاجاغی حالدا ایسه "بنفیکا" 1/8 فینالا، "بارسلونا" ایسه آوروپا لیگینه یول‌لانا‌جاق.
ف قروپوندا 1/8 فینالا چیخماسی دقیق‌لشن اینگیلتره‌نین "منچستر یونایتد" کلوبو سوئیس-ین "یانگ بویز"او ایله قارشیلاشاجاق. ایسپانیا "ویارئال"ای ایسه ایتالیادا "آتالانتا" ایله موناسیبت‌لرینه آیدین‌لیق گتیره‌جک. قوناق‌لار اودوزمایاجاغی تقدیرده نؤوبتی مرحله‌یه وثیقه قازانا‌جاق.
گ قروپوندا ایسپانیا "سویلیا"سی اتریش-ین " سالزبورگ"لا، فرانسانین "لیل" کلوبو ایسه آلمانیادا "وولفسبورگ"لا اوز-اوزه گله‌جک. 4 تیمین هر بیری‌نین نؤوبتی مرحله شانس‌لاری قالدیغیندان بوتون سوال‌لارا بو توردا آیدین‌لیق گله‌جک. آلمانیا و ایسپانیا تمثیلچی‌لری یالنیز غلبه سایه‌سینده 1/8 فینالا یوکسه‌له بیلرلر. اتریش و فرانسا کلوب‌لارینی ایسه هئچ-هئچه ده قانع ائده‌جک.
ح قروپوندا ایتالیا "یوونتوس"و سوئد-ین "مالمو" کلوبونو، اینگیلتره "چلسی"سی ایسه روسیا "زنیت"ینی سیناغا چکه‌جک. بورادا هم 1/8 فینالین، هم ده آوروپا لیگی‌نین پلی-اوف مرحله‌سی‌نین ایشتیراکچی‌لاری بللی اولدوغون‌دان اساس موباریزه قروپ لیدرلیگی اوغروندا گئده‌جک.
یوفا شامپیونلار لیگی
قروپ مرحله‌سی، 6-جی تور
ای قروپو
"بنفیکا" (پورتوقالیا) - "دینامو" (کیئو، اوکراینا)
"بایرن مونیخ" (آلمانیا) - "بارسلونا" (ایسپانیا)
ف قروپو
"منچستر یونایتد" (اینگیلتره) - "یانگ بویز" (سوئیس)
"آتالانتا" (ایتالیا) - "ویارئال" (ایسپانیا)
گ قروپو
"سالزبورگ" (اتریش) - "سویا" (ایسپانیا)
"وولفسبورگ" (آلمانیا) - "لیل" (فرانسا)
ح قروپو
"یوونتوس" (ایتالیا) - "مالمو" (سوئد)
"زنیت" (روسیا) - "چلسی" (اینگیلتره)
قئید ائدک کی، بونادک پاری سن ژرمن، "منچستر سیتی"، "لیورپول"، "منچستر یونایتد"، "چلسی"، "آژاکس"، "اسپورتینگ"، "رئال مادرید"، "آتلتیکو مادرید" ، "بایرن مونیخ"، "اینتر"، "یوونتوس" 1/8 فینالا آدلاییب.
| 2,184 | Arab | South-Azerbaijani | azb |
TRT | آوروپا مرکزی بانکی بازا فایز درجه‌سینی صیفیر سویه‌سینده ساخلاییب.
بو باره‌ده بانکین ایداره هئیتی‌نین ایجلاسیندا قرار قبول ائدیلیب.
بون‌دان باشقا، دئپوزیت‌لر عذره فایز درجه‌سی منفی 0،5 فایز، مارگینال کرئدی درجه‌سی ایسه 0،25 فایز سویه‌سینده ساخلانیلیب.
آوروپا مرکزی بانکی، همچنین 600 میلیارد یورو حجمینده آکتیو‌لرین ساتینالینماسی پروقرامینی 1،35 تریلیون یورو مبلغیندک گئنیشلندیریب.
| 380 | Arab | South-Azerbaijani | azb |
TRT | تورکیه خاریجی ایشلر ناظیری مولوت چاووش اوغلو، روسیا خاریجی ایشلر ناظیری سئرگئی لاوروو ایله تلفون گؤروشمه‌سی ائتدی.
چاووش اوغلو، بو آخشام لاوروو ایله ائتدیگی گؤروشمه‌ده، سوریه ده آتشکسین تامین ائدیلمه‌سی موضوعسون‌داکی دانیشیقلارین سون وضعیتی باشدا اولماق اوزره اؤلکه‌ده‌کی گونجل اینکیشافلار قیمتلندیریلدی.
بو چرچیوه‌ده چاووش اوغلو، تورکیه‌نین قوربان بایرامی اوّلین‌ده آتشکسین تامین ائدیلمه‌سینی آرزو ائتدیگینی وورغولادی. گؤروشمه‌ده ایکی ناظیرین، تورکیه و روسیا فدراسیونو آراسینداکی نورماللاشما پروسه‌سی چرچیوهسینده طرفلر آراسینداکی گؤروشمه تقویمینی ده اله آلدیغی ایفاده ائدیلدی.
| 583 | Arab | South-Azerbaijani | azb |
TRT | یوردیشی تورک‌لر و قوهوم توپلولوق‌لار باشقانلیغینین دیپلوما آلما مراسیمی
8ینجی اولوسلار آراسی اؤیرنجی‌لر دیپلوما آلما مراسیمی باشکند آنکارادا کئچیریلیب.
یوردیشی تورک‌لر و قوهوم توپلولوق‌لار باشقانلیغینین بورسو ایله تورکیه‌ده تحصیل آلان اولوسلار آراسی اؤیرنجی‌لرین دیپلوما آلما هیجانی یاشادی.
مراسیمه قاتیلان پرزیدنت رجب طیب اردوغان دا اولوسلار آراسی اؤیرنجی‌لرین هیجانینا شریک اولدو.
مین 500 اولوسلار آراسی اؤیرنجی‌نین دیپلوم‌لارینی آلدیغی مراسیمده چیخیش ائدن مدنیت و توریزم ناظیری محمت نوری ارسوی، اؤیرنجی‌لره "سیزلر آرتیق دونیا 5دن بؤیوک‌دور دوستورونون (پرینسیپ) بیر نماینده‌سی" - دئیه قونوشدو.
یوردیشی تورک‌لر و قوهوم توپلولوق‌لار باشقانلی عبدالله ارن ده رهبرلیگین تورکیه بورسلولارین اهمیتینه دقت چکدی.
تورکیه دیپلوم آلان‌لارینا وظیفه‌لر دوشدوگونو قئید ائدن ارن،
تورکیه‌نین تورکیه‌دن بؤیوک اولدوغونو، تورکیه‌نین دونیانین اومیدی اولدوغو مقامینی اینشالله سیزلر اؤلکه‌لرینیزده کؤنول‌لو بیر ائلچی‌لریمیز اولاراق، بو اکرانی داوام ائتدیرجکسینیز و بیزلر ده بو امانتی سیزلرله برابر داشیماغا داوام ائدجگیک". دئیه دانیشدی.
درجه‌یه گیرن اؤیرنجی‌لر دیپلوم‌لارینی پرزیدنت اردوغانین الیندن آلدی.
8 ینجی اولوسلار آراسی اؤیرنجی‌لر دیپلوما آلما مراسیمی" اؤیرنجی‌لرین پاپاق آتماسی ایله باشا چاتیب.
| 1,186 | Arab | South-Azerbaijani | azb |
TRT | آغ ائو میللی امنیت دانیشمانی جان بولتون، آمریکانین سوریه‌دن چیخاریلماسی مسئله‌سینده اعلاقلندیرمه گؤروشمه‌لری کئچیرمک کیمی، تورکیه و ایسرائیله سفر ائدجگینی آچیقلاییب.
جان بولتون، سوسیال پایلاشما سایتی توئیتر حسابین‌دان وئردیگی آچیقلامادا،
"آمریکا گوجلرینین سوریه‌دن چیخاریلماسی، داعشین تکرار اورتایا چیخماماسی، داعشه قارشی بیزیمله ووروشموش اولان‌لارین موقعیت‌لرینی قوروماسی و ایرانین بؤلگه‌دکی پیس نیت‌لی فعالیتی ایله موباریزه ائدیلمه‌سی مسئله‌سینده موتتفیق‌لریمیزله نئجه چالیشاجاغیق گؤروشمک اوچون، تورکیه و ایسرائیله گئدیریک." ایفاده‌سینی ایستیفاده ائتدی.
بولتون، ایکینجی بیر پایلاشیمدا تورکیه دانیشیق‌لارینا آمریکا سوریه اؤزل نماینده‌سی جیمز جفری و باش قرارگاه رئیسی جوزف دانفوردون دا قوشولاجاغینی بیلدیریب.
| 710 | Arab | South-Azerbaijani | azb |
TRT | 10 نوامبر خاطیرلاما تورکیه جمهوریتی نین قوروجوسو غازی مصطفی کمال آتاتورک، ابدیته اینتیقا‌لی‌نین 81 ینجی ایلده بوتون یورددا مراسیم‌لرله خاطیرلانیر.
باشکند آنکاراداکی رسمی مراسیم‌لرین ایلک آدرسی آنیت قبیر اولدو.
پرزیدنت رجب طیب اردوغان باشچی‌لیغیندا دولت ارکانی آنیت قبیر ی زیارت ائده‌رک، موزوله‌یه چلنگ قویدو، حؤرمت دوروشو ائتدی. آنیت قبیر اؤزل دفترینی ایمضالایان اردوغان، مساژیندا بو ایفاده‌لره یئر وئردی:
قورتولوش ساواشی موسابیقه‌سی باش قوموتان، جمهوریتمیزین قوروجوسو، ایلک پرزیدنتیمیز غازی مصطفی کمال آتاتورک و آخیرته اینتیقا‌لی‌نین 81. ایلدؤنومونده بیر دفعه داها رحمتله یاد ائدیریک. مرحوم آتاتورک و سیلاح یولداش‌لاری ایله مین ایلدیر بو تورپاق‌لاری بیزلره وطن ائتمک اوچون موباریزه ائدن بوتون شهیدلریمیزین و غازیلریمیزین عزیز خاطیره‌لری میللتیمیزین قلبینده دایم یاشایا‌جاق. اؤزونون امانتی اولاراق جمهوریتمیزین ابدی یاشاماق، یاشاتماق، گلیشمه ائتدیرمک، گوجلن‌دیرمک اوچون بوتون گوجوموزله چالیشماغا داوام ائدجگیک. روحو شاد اولسون.
آتاتورکون حیاتا گؤزلرینی یومدوغو ایستانبول داکی دولماباخچا سارایی دا سحرین ارکن ساعاتلاریندان اعتباراً زیارتچی آخی‌نینا اوغرادی.
بوتون یورددا ایسه وطنداش‌لار، اولو اؤندر آتاتورک ون حیاتا گؤزلرینی یومدوغو ساعاتدا یعنی 09.05 ده سیرنلرین چالماسییلا حؤرمت دوروشو ائتدی، یول‌لارداکی یول آخیشی دایاندی، سوروجولر واسطه‌لری‌نین سیگناللارینی چالا‌راق حؤرمت دوروشونا یولداش‌لیق ائتدی.
کاپادوکیا دا ایسه توریست‌لره ایستیقامت‌لی تور تشکیل ائدن‌لر ایستی هاوا بالون‌لاری سبدلرینی تورک بایراغی و آتاتورکون شکیل‌لرینی آسدی.
نئوشهیرین گؤرمه دیارین‌دان سحرین ارکن ساعاتلاریندا سمایا یوکسه‌لن شارلار، پریباجا‌لاری و طبیعی قایا میدانا گلملریله قاب‌لی وادی‌لر اوزرینده تخمینن بیر ساعات عرضینده سوزولدو.
| 1,615 | Arab | South-Azerbaijani | azb |
TRT | تورکیه‌ده ایشسیزلیک نیسبتی، آگوست آییندا بیر اؤنجه‌کی آیا گؤره ۰،۴ پوئن آزالاراق یوزده ۹،۶ اولدو.
تورکیه ایستاتیستیک قورومو (تویک) آگوست آیینا باغلی ایش گوجو رقملرینی آچیقلادی.
بونا گؤره تورکیه‌ده ۱۵ و داها یوخاری یاشدا اولان ایشسیزلرین ساییسی آگوست آییندا بیر اؤنجه‌کی آیا گؤره ۱۰۰ مین نفر آزالاراق ۳ میلیون ۳۱۲ مین نفر اولدو. ایشسیزلیک نیسبتی ده ۰،۴ پوئنلیک آزالیشلا یوزده ۹،۶ اولاراق حسابلاندی.
ایشسیزلیک سویه‌سی، گئچن ایلین عینی آیینا نیسبتاً ۲،۲ پوئن آزالارکن، مارس ۲۰۱۴دن بری ان آشاغی سویه‌یه دوشدو. ۲۰۱۴.جو ایلین مارس آییندا ایشسیزلیک نیسبتی یوزده ۹،۵ اولاراق ثبت ائدیلمیشدی.
| 583 | Arab | South-Azerbaijani | azb |
TRT | سوریه‌ده، بشار اسد رژیمی‌نین تورکمن‌داغینا قارشی سالدیریسیندا ایلک بیلگیلره گؤره 1 نفر اؤلدو، 4 نفر ده یارالاندی.
یئرلی قایناق‌لاردان آلینان بیلگییه گؤره، رژیمه عاید بیرلیک‌لر، دونن آخشام‌دان اعتباراً مخالیف‌لرین کنترلونداکی کندلری توپ آتیشلاری ایله وورور.
سحر ساعات‌لارینا قدر داوام ائدن سالدیری‌لاردا کلز، صراف، سالور، قارامان و عیسی‌پیناری کندلری و اطراف یئرلری هدف آلیندی.
یارا‌لی‌لار، بؤلگه‌دکی صحرا خسته‌خانا‌لاریندا معالیجه آلتینا آلیندی.
اؤته یاندان، رژیم گوجلرینه عایید بیرلیک‌لر تورکمن‌داغینین باتیسینداکی جبل اکراد بؤلگه‌سینی ده توپ و موشک‌لرله ووردو.
| 568 | Arab | South-Azerbaijani | azb |
TRT | آذربایجان جمهوریتینده کوروناویروس انفکسیونوندان داها 94 نفر معالیجه اولونا‌راق ساغالیب، 255 یئنی یولوخما فاکتی قئیده آلینیب.
ناظیرلر کابینه‌سی یانیندا اوپراتیو قرارگاهدان وئریلن معلوماتا گؤره، "کووید-19" اوچون گؤتورولن آنالیز نمونه‌لری مثبت چیخمیش 1 نفر وفات ائدیب.
حاضیرکی دؤوردک اؤلکه‌ده 338 مین 438 نفرین کوروناویروس انفکسیونونا یولوخماسی فاکتی معین اولونوب. اونلاردان 331 مین 294 نفر معالیجه اولونا‌راق ساغالیب، 4992 نفر وفات ائدیب. آکتیو خسته سایی 2152 نفردیر.
سون گون عرضینده یئنی یولوخما حال‌لاری‌نین معینلشدیریلمه‌سی ایله علاقه‌دار 9 مین 319، بو گونه قدر ایسه عمومی‌لیکده 3 میلیون 914 مین 819 تست ایجرا اولونوب.
قئید ائدک کی، جولای‌ین 18-ده آذربایجان-دا یئنی کوروناویروس (کووید-19) انفکسیونونا قارشی 39 مین 986 دوز واکسن وورولوب. اونلاردان بیرینجی مرحله اوزره واکسیناسیوندان کئچن‌لرین سایی 17 مین 430، ایکینجی مرحله اوزره آشی اولونان‌لارین سایی 22 مین 556 نفر اولوب.
حاضیرکی دؤوردک اؤلکه‌ده وورولان واکسن دوز‌لارینین عمومی سایی 4 میلیون 323 مین 487-ا برابردیر. بیرینجی مرحله اوزره واکسن ووردوران‌لارین سایی 2 میلیون 566 مین 320، ایکینجی مرحله اوزره آشی اولونان‌لارین سایی 1 میلیون 757 مین 167 نفردیر.
| 1,109 | Arab | South-Azerbaijani | azb |
TRT | "یئنی نوع کروناویروس (کووید-19) اپیدمیسی مودتینده 150 اؤلکه و 6 اولوسلار آراسی تشکیلاتی‌نین طبی لوازیمات دستکی طلبینی تورکیه اؤده‌دی".
بونو جمهور باشقانی رجب طیب اردوغان کوجاائلی بیلیم یوردو ساغلیق و آراشدیرما مرکزلری‌نین آچیلیش مراسیمینده دئییب.
اپیدمی دؤورونده ساغلاملیغا قویولان یاتیریم لارین دیری‌نین یاخشی باشا دوشولدوگونو بیلدیرن اردوغان "شهر خسته‌خانا‌لاریمیز ان چوخ ایستیفاده ائتدیگیمیز و قورور دویدوغوموز طب موسسه‌لریندن بیرینه چئوریلدی. هئچ بیر وطنداشیمیزی خسته‌خانا قاپی‌سیندان قایتارمادیق، هئچ بیر خسته‌نین معالیجه سینه لاقئید یاناشمادیق. 150 اؤلکه‌نین و 6 اولوسلار آراسی تشکیلاتین ساغلیق آوا‌دان‌لیق‌لارینی دستکلمک اوچون یاردیم طلب‌لرینی تامین ائتدیک" دئیه بیلدیریب.
| 681 | Arab | South-Azerbaijani | azb |
TRT | باشباخان بین علی ییلدیریم،2018 "ده 170 میلیار دو‌لار ایخراجات هدفینی توتدورمانی هدفله‌دیکلرینی سؤیله‌دی.
سون 15 ایلده، ایخراجاتدا ان یاخشی ایکینجی ایلین بو ایل توتدوغونو وورغولایان ییلدیریم، "157 میلیارد دو‌لار ایخراج آشا‌راق بیر رکوردا ایمضا آتدیق. 2018ده 170 میلیارد هدف قویدوق، اینشا الله او هدفی ده ساخلایاجاغیق". ایفاده‌سینی ایستیفاده ائتدی
آک پارتی باش کاتیبی و باشباخان بینالی ییلدیریم، کیرشهیرده پارتیسینین 6نجی نورمال اوستان کونگره‌سینده، امک‌لری نتیجه‌سینده اؤلکه‌نین 3 دفعه آرتدیغینی بیلدیریب.
ییلدیریم، آدامباشینا دوشن میلی گلیرین 3 مین دو‌لاردان 11 مین دو‌لارا یوکسلدیگینی سؤیله‌دی.
باش ناظیر ییلدیریم، سؤزلرینی بئله داوام ائتدیردی:
"بؤلگه‌میزدکی اؤلکه‌لرین راحت‌لیغینی پوزدوق‌لاری چاتمیر کیمی منطقه‌ده یئنی موناقیشه ساحه‌لری یاراتماغا چالیشیرلار. کؤنول مکانیمیزین هئچ بیر یئرینده اود دوشسون ایستمیریک. اگر بئله بیر اود دوشسون بو بیزیم اورییمیزه دوشموش اولار. تأسف کی، اراضیمیزه گؤز دیکمیش آرد نیت‌لی اولانلار وار. بون‌لارین فرقیندییک. قارداش ایران خالقی‌نین بو اویونلارا قارشی آییق-ساییق اولماسینی خصوصیله ایستییریک. بیزیم اوچون ایرانین ثابت‌لیگی، امین-آمان‌لیغی اهمیتلیدیر. ایرانین راحت‌لیغینی پوزماق اوچون خاریج‌دن موداخیله ائدیلمه‌سینی اصلا خوش گؤرموروک، قبول ائتمریک. او اوزدن بیر آن اوّل قونشوموزون ثابت‌لیگینه و امین-آمان‌لیغینا قاییتماسینی گؤزلییریک. تورکیه، اؤز حقوقونو قورودوغو کیمی دوست و قونشولاری‌نین حقوقونو دا قوروماغا جهد ائدن بیر اؤلکه‌دیر. "
| 1,382 | Arab | South-Azerbaijani | azb |
TRT | تورکیه، 2016-جی ایلده اولوسلار آراسی بیرباشا یاتیریملارین یوزده 56سینی فتح اللهچی ترور تشکیلاتی پارالل دولت یاپیلانماسی (فتو / پ.د.ی)'نین 15 ژوئیه‌ده باشاریسیز کودتا گیریشیمین‌دن سونرا آلدی.
باش ناظیرلیک تورکیه یاتیریم دستک و تقدیمات آژانسی صدری آردا ارموت، یازیلی آچیقلاماسیندا، بوتون چتین‌لیک‌لره باخمایا‌راق کئچن ایلین سون روبونده ایقتیساددا گوجلو بیر ییغیشما یاشاندیغینی و 3،6 میلیارد دو‌لار یاتیریم چکدیک‌لرینی بیلدیریب.
ارموت؛
"2016-جی ایلده اولوسلار آراسی بیرباشا یاتیریملارین یوزده 56سینی 15 ژوئیه کودتا گیریشیمین‌دن سونرا آلدیق. ایلک 7 آیین اورتالاماسی 900 میلیون دولارکن، سون 5 آیلیق اورتالاما 1 میلیارد 162 میلیون دو‌لار اولدو. 2016-جی ایلین ان چوخ یاتیریم چکدیگیمیز آیی ایسه 1،9 میلیارد دو‌لار ایله دسامبر اولدو. بو رقم عینی زاماندا سون 17 آیدا گلن ان یوکسک بروت اولوسلار آراسی بیرباشا یاتیریم سرمایه‌سی اولما خصوصیتینه صاحب. "دئیه بیلدیرمیش‌دیر.
بوتون بو رقم‌لرین 15 ژوئیه کودتا گیریشیمی سونراسی بیرباشا خاریجی سرمایه‌لرده بیر آزالما دئییل، تام ترسی یوخاری دوغرو بیر عاجیل اولدوغونو گؤستردیگینی ایفاده ائدن ارموت، تورکیه‌یه گلن اولوسلار آراسی بیرباشا یاتیریم مبلغی‌نین کئچن ایل 12،1 میلیارد دو‌لار اولدوغونو ایفاده ائتدی.
ژانویه-دسامبر 2016 دؤورون‌دکی سکتورلارا داغیلیما باخیلدیغیندا ان چوخ یاتیریم اوره‌تیم سکتوروندا ائدیلدی، اوره‌تیم سکتورونو، بانک و انرژی سکتورلاری تعقیب ائتدی.
| 1,297 | Arab | South-Azerbaijani | azb |
TRT | بورسا ایستانبول 100 اندکسی، هفته‌نین ایلک ایش گونونه 89 مین 611 پوئندن باشلادی.
بورسا ایستانبول 100 اندکسی، کئچن هفته‌نی 609 پوئنلیک یوکسلیش ایله تاماملادی.
سهم‌لر گونده‌لیک اورتالاما صفیر ویرگول 68 دگر قازاندی.
سربست بازاردا آمریکا دلاری 3 لیرا 74 قوروش، یورو ایسه 4 لیردان ایشلم گؤردو.
اولوسلارآراسی بازارلاردا قیزیلین اونس قیمتی ایسه 1200 د‌لاردیر.
کاپالیچارشیدا جمهوریت قیزیلی 968 لیره‌دن ساتیلیر.
| 403 | Arab | South-Azerbaijani | azb |
TRT | قیش فاصیله‌سینده "آرسنال"دان آیریلا‌جاق مسعود اؤزیلین اویناماق ایستدیگی کلوبون آدی آچیقلانیب.
آلمانیا ییغماسی‌نین تورک اصیل‌لی عضوو "بارسلونا"دا یوخ، "منچستر یونایتد"ده اویناماق ایستییر.
آرسن ونگرین ایسرارلا "آرسنال"دا ساخلاماق ایستدیگی مسعود کلوبون هفته‌لیک 325 مین فونت-استرلینگ‌لیک معاش تکلیفینی رد ائتمیشدی. "لیورپول"دان فیلیپ کوونتینیونون ترانسفرینی حل ائده بیلمه‌ین "بارسلونا"نین دا اونو هئیتینه قاتماق ایستدیگی بیلدیریلیر.
لاکین مسعود یاخین اطرافینا کاتالونیایا گئتمک‌دنسه، خوزه مورینیونون چالیشدیردیغی "منچستر یونایتد"ده اویناماق ایستدیگینی دئییب. ماراق‌لیدی کی، اؤزیل "رئال"دان محض پرتغال یالی متخصصله یولا گئتمدیگی اوچون آیریلمیشدی.
قئید ائدک کی، "رئال" 2010-جو ایلده "وردر"دن 18 میلیون یوروپا آلدیغی تورک فوتبولچونو 2013-جو ایلده "آرسنال"ا 47 میلیون یورویا ساتمیشدی.
| 779 | Arab | South-Azerbaijani | azb |
TRT | روسیا خاریجی ایشلر باخانلیغی رسمی سؤزچوسو ماریا زاخارووا، آمریکانین تروریستلرله امکداش‌لیق ائتمک‌دن فایدا ساغلاما چابا‌لارینا سون وئرمه‌سی لازیم اولدوغونو سؤیله‌دی.
زاخارووا، "آمریکالی مسلکداشلاریمیز، ترورون ائوجیل‌لشدیریله‌بیله‌جگینی دوشونور. بو مومکون دئییل. ترور ایلان کیمی‌دیر، آرخانی دؤنر دؤنمز سانجار. اونونلا اویون اولماز" دئدی.
زاخارووا،
"هم باتی هم ده بؤلگه اؤلکه‌لرینیت النصره‌یه جدی دستکچی اولدوغونو هامیمیز یاخشی بیلیریک. آنجاق اونلار تروریست و اونلارلا اویون اوینانماز.
آمریکا حکومتی النصره‌نی قورویور. واشینگتونون بو جور حرکتلریله ایلک دفعه قارشی قارشییا دئییلیک" دئدی.
| 585 | Arab | South-Azerbaijani | azb |
TRT | تورک سلاحلی گوجلری طرفیندن سون بیر هفته‌ده تشکیل ائدیلن عملیات‌لاردا 60 تروریست ائتکیسیز حالا گتیریلدی.
باش قرارگاهدان وئریلن هفته‌لیک بیلگیلندیرمه‌ده، 22-29 ژوئن تاریخ‌لرینده، شیرناک بیت الشباب بستلر-دره‌لر، جودی داغی، حکاری یوکسک‌اووا ایله چوخورجا، دیارباکیر لیجه، بینگؤل گنج، ائلازیغ آریجاک و سییرت پرواری بؤلگهلرینده عملیات‌لار ائدیلدیگی ایفاده ائدیلدی.
بو عملیات‌لاردا، هؤرگوتون لیدئر کادریندا یئر آلان سؤزده بوتان هئرئکول جبهه‌سی هئرئکول ساحه‌سی مسئولو ایران اصیل‌لی سینان روژهلات کد آدلی بهنام صادقی یارا‌لی اولماقلا 60 تروریست ائتکیسیز حالا گتیریلدی.
عملیات‌لاردا تروریستلر طرفیندن ایستیفاده ائدیلن 8 سیغینا‌جاق و آنبار ایله 17 ال یاپیمی پاتلاییجی یوخ ائدیلدی. چوخ ساییدا سلاح و مهمات اله گئچیریلدی.
آیریجا مین کؤک چدنه ایله 47 مین 600 پاکت قاچاق سیگارا دا ال قویولدو.
حدود یوخلاما و کنترل‌للریندا دا، سرحدلردن یاسادیشی یول‌لاردان گئچمه‌یه چالیشان 4 مین 274 نفر توتولدو.
سون بیر هفته‌دکی عملیات‌لاردا ایسه 9 عسگر شهید اولدو، 8 عسگر یارالاندی.
| 958 | Arab | South-Azerbaijani | azb |
TRT | آمپوته فوتبال دونیا کاپی دؤردده بیر فینال اویونوندا روسیانی ۵-۱ مغلوب ائدن تورکیه، یاری فینالا یوکسلدی.
مکزیکین سان خوآن دو لوس لاگوس شهرینده داوام ائدن یاریشمالاردا تورکیه، دؤردده بیر فینال اویونوندا روسیا ایله قارشیلاشدی.
قارشیلاشمانی، ۵-۱ قازانان آی اولدوزلولار، یاری فینال‌دا مکزیکین رقیبی اولدو.
تورکیه ایله مکزیک آراسینداکی یاری فینال اویونو یارین تورکیه ساعاتییلا ۰۵.۰۰دا باشلایاجاق.
کاپداکی دیگر یاری فینال اویونوندا ایسه برزیل ایله آنگولا یاریشاجاق.
| 466 | Arab | South-Azerbaijani | azb |
TRT | تورکیه پرزیدنتی رجب طیب اردوغان، ترور تشکیلاتی پ.ک.ک ایله اوزانتی‌لاری‌نین سون چیرپینما‌لار ایچینده اولدوغونو سؤیله‌دی.
باش ناظیر بینالی ییلدیریم ایله بیرلیکده افس 2016 مانورینی ایزلمک عذره گئجه گئج ساعات‌لاردا ایزمیره گئدن پرزیدنتی اردوغانی، آدنان مندرس هاوا لیمانیندا ایزدیهام بیر قروپ قارشیلادی.
بورادا بیر چیخیش ائدن پرزیدنت اردوغانین گوندمینده ترورلا موباریزه وار ایدی.
باشاریلی عملیات‌لارلا بؤلوچو ترور تشکیلاتی پ.ک.ک-یا آغیر ضربه‌لر وورولدوغونو وورغولایان اردوغان، تشکیلاتلا آراسینا مسافه قویماییپ دستک ایچینده اولان میللت وکیل‌لری‌نین دوخونولمازلیغی‌نین قالدیریلماسینا ایشارع ائتدیغی و گریی‌نین ائدیله‌جگینی ایفاده ائتدی.
اردوغان، فتح اللهچی ترور اؤرگوتویله ده موباریزه‌نین قطعیتله داوام ائدجگینی سؤیله‌دی.
"تک دولتیمیز وار، تورکیه جمهوریتی دولتی"دئین اردوغان، پارالل دولت یاپیلانماسی ایچینه گیرن ترور تشکیلاتی‌نین باشی‌نین آمریکا پنسیلوانیا ایالتینده قوروما آلتینا آلینماسینا دا اعتراض گؤستردی.
اردوغان، آمریکالی مسئول‌لارا سؤیله‌دیک‌لری حالدا، تشکیلات باشینا، پنسیلوانیادا 400 دؤنوم اراضی‌نین تاسیس ائدیلیب، اؤزونون ده قوروما آلتینا آلیندیغینی وورغولادی.
اردوغان؛
"میللی امنیت شوراسی اولاراق قراریمیزی وئردیک؛ آدی فت اللهچی ترور تشکیلاتی اولاراق قیده گیردی "دئدی.
باش ناظر بینالی ییلدیریم دا، میللتین کئچمیشده اولدوغو کیمی بو گون ده ترورا قارشی بیرلیک و برابرلیک ایچینده اولاجاغینی سؤیله‌دی.
ایزمیره بیر وفا بورجو اولدوغونو ایفاده ائدن ایلدیریم، باش ناظیرلیگی دؤورونده بیر چوخ پروژه رئاللاشدیراجاغینی ایفاده ائتدی.
| 1,435 | Arab | South-Azerbaijani | azb |
TRT | روسیانین خاریجی ایشلر باخانی سرگئی لاوروو، باتینین، اوکراینانین دونباس و دیگر بؤلگهلرینده دینج اهالینین اؤلوموندن مسئول اولدوغونو سؤیله‌دی.
ویتنامین باشکندی هانوی‌دا سفرده اولان سرگئی لاوروو، ویتنامین خاریجی ایشلر باخانی بوئی تانح سون ایله گؤروشمه‌سیندن سونرا ژورنالیستلرین سواللارینی جاوابلاندیردی.
باتی اؤلکهلرینین اوکرایناداکی ساواش سببی ایله روسیایا قارشی تحریم تطبیق ائتدیگینه دقت چکن لاوروو، ویتنامین سؤزوگئدن تحریملره قاتیلمادیغینی و بونا دگر وئردیکلرینی بیلدیردی.
روسیانین بلگورود و کورسک شهرلرینه سالدیریلاری مسئله‌سینه ده توخونان لاوروو، اوکراینا رهبرلیگینین،
"روسیا اوردوسونون اوکراینایا باتیلی اؤلکه‌لر طرفیندن سلاح داشینماسینی دوردورماق اوچون اؤز شهرلرینی ووردوغو" یولونداکی آچیقلامالارینی دیرلندیررک،
"یالان دانیشیرلار. بونونلا باغلی اولقولار معلوم‌دور و بو اولقولار، هر گون روسیا ساوونما باخانلیغی طرفیندن سونولور" دئدی.
روس باخان،
"باتی اؤزللیکله دونباس بؤلگهسینده و اوکراینانین دیگر بؤلگهلرینده دینج اهالینین اؤلوموندن سوروملو اولدوغونو بیلمه‌لیدیر. کیئو، باتیین تداروک ائتدیگی سلاحلاردان بورادا قورخوتما واسطه‌سی کیمی دینج خالقا قارشی ایستیفاده ائدیر. بو، دؤولت تروریزمیدیر" ایفاده‌لرینی ایشلتدی.
| 1,122 | Arab | South-Azerbaijani | azb |
TRT | روسیادا کئچیریلن فوتبول عذره دونیا شامپیوناتی داوام ائدیر.
بو گون دونیا کوپاسی‌نین قروپ مرحله‌سینه یئکون وورولا‌جاق. قروپ مرحله‌سی‌نین سون اویون گونونده گ و ح قروپ‌لاریندا یئر آلان تیملرین ایشتیراکی ایله 4 قارشیلاشما باش توتا‌جاق.
اولجه ح قروپونون اویون‌لاری کئچیریله‌جک. بو قروپدا ایلک ایکی اویونوندا مغلوبیتله اوزلشن لهستان-دان باشقا هر بیر تیمین مرحله آدلاماق شانسی قالیر. ژاپن محض لهستان ایله اوز-اوزه گله‌جک. سنگال ایسه کلمبیانی سیناغا چکه‌جک.
گ قروپوندا ایسه سون تورون اویون‌لاری دئمک اولار کی، فورمال کاراکتئر داشییا‌جاق. اوولکی اویون‌لارینی قلبه ایله باشا وورا‌راق نوبتی مرحله‌یه وثیقه‌نی تامین ائتمیش اینگیلتره و بلژیک یالنیز قروپ بیرینجی‌لیگی اوغروندا موباریزه آپارا‌جاق‌لار. پاناما و تونیس ییغما‌لاری‌نین گؤروشو ایسه یالنیز دونیا کوپاسی ایله قلبه ایله وداع ائتمک باخیمین‌دان اؤنم داشیییر.
دونیا شامپیوناتی-2018
28 ژوئن
ح قروپو
17:00 ژاپن - لهستان
17:00 سنگال - کلمبیا
ژاپن – 4، سنگال – 4، کلمبیا – 3، لهستان – 0.
گ قروپو
2100 اینگیلتره – بلژیک
| 961 | Arab | South-Azerbaijani | azb |
TRT | قطر ایله دیپلوماتیک علاقه‌لرینی کسن اؤلکه‌لر آراسینا موریتانیا دا قاتیلدی.
موریتانیا رسمی خبر آژانسیندا(AMI) یئر آلان خبرده، قطرین موجود سیاستینی داوام ائتدیرمکده ایصرار ائتمه‌سی سببیله دیپلوماتیک علاقه‌لرین کسیلدیگی ایفاده ائدیلدی.
خاریجی ایشلر ناظیرلیگی طرفیندن ائدیلن آچیقلامادا، موریتانیا ایسلام جمهوریتی‌نین هر زامان عرب ماراق‌لارینی ساوونما موضوعسوندا گوجلو بیر دوروش سرگیلدیگی وورغولانیب.
آچیقلامادا آیریجا، قطرین، عرب‌لرین اورتاق پرینسیپ‌لرینه قارشی گلدیگی، عرب اؤلکه‌لرینده قاریشیق‌لیق و ناراحات‌لیغی یایماغا چالیشدیغی و اینسانی بحران‌لارین یارانماسینا سبب اولدوغو ادعا ائدیلدی.
سعودی عربیستانی، میصر، بحرین، بیرلشیک عرب امیرلیک‌لری، یمن، لیبی و مالدیو آدا‌لاری، اوّلکی گون، قطر ایله بوتون دیپلوماتیک علاقه‌لرینی کسه‌رک، بو اؤلکه ایله دنیز و هاوا مرزلرینی باغلامیشدی.
قطرلی دیپلومات‌لارا اؤلکه‌نی ترک ائتمک اوچون 48 ساعت، قطر وطنداش‌لارینا 14 گون مدت وئریلمیش، قطرین، سعودی عربیستانی لیدرلیگینده یمن‌ده حوثی‌لره قارشی یارادیلان اولوسلار آراسی کوالیسیونداکی رولونون سونا چاتدیغی بیلدیریلمیشدی.
بو آرادا اوردون، قطر ایله دیپلوماتیک علاقه‌لری‌نین سویه‌سینی آزالدما و الجزیره تلویزیونون یئرلی اوفی‌سینی باغلاما قراری آلدی.
مراکش کرال هاوا یول‌لاری دا، قطر ایله دیپلوماتیک علاقه‌لرینی کسن اؤلکه‌لره دوحه آختارمالی سفرلرینی دایاندیردی.
| 1,240 | Arab | South-Azerbaijani | azb |
TRT | روسیا امریکادا کئچیریلن آرا سئچکی‌لرین نتیجهلرینین گؤزلنیلدیگی کیمی اولدوغونو بیلدیردی.
کرملین-ین خاریجی سیاست عذره مشاویری یوری اوشاکوف همین موضوع ایله باغلی آچیقلاماسیندا دئییب: "سئچکی‌لرین نتیجه‌سی هر کس اوچون گؤزلنیلدیگی کیمی اولدو. امریکانین سیاسی پراکتیسی نظرده توتولدوقدا باشقا نتیجه گؤزله‌مک چتین اولاردی. سئچکی‌لرین روسیا-امریکا علاقه‌لرینه نئجه تأثیر ائدجگینی گؤزله‌ییب، گؤرمه لییک"
قئید ائدک کی، امریکادا کنگره اوچون کئچیریلن آرا سئچکی‌لرده رسمی اولمایان نتیجه‌لره گؤره جمهوریتچی پارتی سناتدا اکثریتی قورودو، نماینده‌لر مجلیسینده ایسه دموکرات‌لار غلبه قازاندی.
| 574 | Arab | South-Azerbaijani | azb |
TRT | آوروپا بیرلیگی بلاروس رهبرلیگینین یولجو طیاره‌سینی "مجبوری" ائندیره‌رک ایچینده‌کی موخالیفتچی ژورنالیستی حبس ائتمه‌سینی قیناییب و بو اؤلکه‌نین آوروپا بیرلیگی هاوا مکانیندان و هاوا لیمانلاریندان ایستیفاده ائتمه‌مه‌سینه دایر قرار وئریب.
آوروپا بیرلیگی لیدرلری ذیروه سی بلژیک-ین پایتاختی بروکسل-ده داوام ائدرکن، آوروپا بیرلیگی یئتکیلی لری لیدرلرین راضیلاشدیق‌لاری بیاننامه‌نین بلاروس ایله باغلی حیسه‌سینی پایلاشیب‌لار.
بونا گؤره، لیدرلرین تشکیل ائتدیگی آوروپا بیرلیگی شوراسی آتن- ویلنیوس سفرینی حیاتا کئچیرن یولجو طیاره‌سی می آیی‌نین 23-ده بلاروس-ون پایتاختی مینسکه بومبا خبردارلیغی سببیله "مجبوری انیشینی" قیناییب.
شورا یولجولار آراسیندا اولان و توتولان موخالیف ژورنالیست فورا رامان پراتسویچ و قیز دوستونون درحال سربست بوراخیلماسینی ایسته‌ییب.
لیدرلر حادثه‌نی "میثیل‌سیز حادثه و قبول ائدیلمز" آدلاندیریب‌لار و اولوسلار آراسی سیویل هاوا جیلیک تشکیلاتینی عاجیل سوروشدورما باشلاتماغا چاغیریب‌لار.
لیدرلرین آچیقلاماسیندا بلاروس یئتکیلیلری و هاوا سئکتورو ایله باغلی هدف‌لری احاته ائده‌جک تحریم لر تطبیق ائدیلمه‌سینه، آوروپا بیرلیگی-ده فالیت گؤسترن هاوا یولو شیرکت‌لری‌نین بلاروس اوزریندن اوچماماسینا چاغیریب‌لار.
| 1,107 | Arab | South-Azerbaijani | azb |
TRT | روسیادا سن پترزبورگ هاوا ساحه‌سی، تانیملانابیلمه‌یه‌ن بیر جیسم گؤرولدوگو ادعاسییلا بیر مدت اوچوشلارا باغلانیلدی.
سن پترزبورگ شهرینده گؤی اۆزونده تانیملانابیلمه‌یه‌ن بیر جیسم گؤرولدوگو ادعا ائدیلدی.
روس مطبوعاتیندا یئر آلان خبرلرده، ادعالارین آردیندان سن پترزبورگ هاوا ساحه‌سینین باغلانیلدیغی، روس ساواش اوچاقلارینین بؤلگه‌ده آراشدیرما ائتمک اوزره هاوالاندیغی ایفاده ائدیلدی.
سن پترزبورگ‌دا اولان پولکووو هاوالیمانینداکی بوتون اوچوشلار یئرلی ساعاتلا ۱۲.۰۰یه قدر آسقییا آلیندی.
شهر مسئوللارینین آچیقلاماسیندا،
"پولکووا هاوالیمانیندا گئچیجی اولاراق اوچاق قبول ائدیلمه‌یه‌جک و اوچوش گئرچکلشدیریلمه‌یه‌جک" دئییلدی.
اؤته یاندان، اوچوش تعقیب سایتلارینین بیلگیلرینه گؤره، سن پترزبورگا گئتمک اوزره هاوالانان بیر چوخ اوچاق ایسه یولونو دییشدیرمک یا دا گئری قاییتماق مجبوریتینده قالدی.
اوچوش تعقیب سایتلارین‌دان یاییملانان سون بیلگیلر ایسه، سن پترزبورگ‌داکی اوچوشلارین نورمالا دؤندوگو گؤرولدو.
| 883 | Arab | South-Azerbaijani | azb |
TRT | نیجریه-ده بو ایل یاغان لئیسان یاغیشلارین سبب اولدوغو داشقین‌لار نتیجه سینده 115 نفر حیاتینی ایتیریب.
نیجریه دوولت باشقانلیغی سؤزچوسو گاربا شهو وئردیگی آچیقلامادا اؤلکه میقیاسیندا لئیسان یاغیشلارین سبب اولدوغو داشقین‌لار نتیجه سینده 115 نفرین اؤلدوگونو، 227 نفرین ده یارالاندیغینی بیلدیریب.
او، داشقین‌لار نتیجه سینده 37 مین 633 ائوه زیان دئدیگینی، 73 مین 379 آدامین دا ائولرینی ترک ائتمک مجبوریتینده قالدیغینی دئییب.
گاربا شهو دؤولت باشچی‌سی محمد بحاری‌نین طبیعی فلاکتدن زیان چکمیش اینسانلارا عاجیل یاردیم ائدیله‌جگینی سؤیله‌دیگینی بیلدیریب.
ایقلیم دییشیک‌لیگی و اطراف محیط اوزره متخصص لر اؤلکه‌ده 53 میلیون اینسانین داشقین تهلوکه‌سی ایله اوز-اوزه اولدوغو باره‌ده خبردارلیق ائدیب‌لر.
آوروپا بیرلیگی نیجریه-نین 5 ایالتینده داشقین‌لارین تؤرتدیگی فسادلاری آرادان قال‌دیرماق اوچون 70 مین یورو بودجه آییریب.
| 807 | Arab | South-Azerbaijani | azb |
TRT | آمریکانین پرزیدنتی دونالد ترامپین سئچیم دؤورونده میللی امنیت دانیشمانلیغی ائدن جفری گوردن، فتح اللهچی ترور تشکیلاتی (فتو) چته باشی فتح الله گوله‌نین درحال تورکیه'یه اعاده ائدیلمه‌سی لازیم اولدوغونو سؤیله‌دی.
واشینگتون مرکزلی تورک میراث فوندو طرفیندن (THO) تشکیل اولونان "آمریکا-تورکیه امنیت طرفداش‌لیغی و موجود چتین‌لیک‌لر" عدلی پانله، ترامپین کئچمیش موشاویرلرین‌دن گوردن، آمریکا شایبر قوموتانلیغی خاریجی سیاست موشاویری جینا آبرکومبی-وینیستنلی، آمریکا خاریجی سیاست شوراسی‌نین باشقان یاردیمچیسی ایلان برمن و امک‌لی ژنرال ایسماعیل حاقی پکین قونوشماچی اولاراق قاتیلدی.
چیخیشیندا، فتو چته باشی گولن و تشکیلات قورماسینا توخونان گوردن،
فتح الله گولن، هم تورکیه، هم ده آمریکانین میللی امنیتینه تهدید یارا‌دیر، درحال تورکیه'یه تحویل وئریلمه‌لی. ناتو موتتفیقیمیزی تهدید ائدن قورماغا صاحب چیخمامالیییق". دئیه دانیشدی.
دیگر طرفدن، فتو ترور تشکیلاتی‌نین اؤزونه باغلی موقاویله‌لی مکتب‌لر اوزریندن ویزا سیستمینی سوی-ایستیفاده ائتمک و وئرگی قاچیرماق کیمی بیر چوخ جینایت ائتدیگینه وورغو ائدن گوردن، قورولوشون فدرال سوروشدورما بوروسو اف.بی.آی طرفیندن ده آراشدیریلدیغینی دیله گتیردی.
گوردن، واشینگتون و آنکارانین، سیاسی موناقیشه‌لر یاشاسا‌لار دا نیظامی باخیم‌دان گوجلو بیر علاقه‌یه صاحب اولدوغونو بیلدیریب،
اؤزللیکله داعشله موباریزه معناسیندا (آدانا‌داکی) اینجیرلیک پایگاهی، آمریکانین ان اؤنملی نیظامی پایگاهلاریندان بیردیکده تورکیه'نین ناتو-نون بیر پارچاسی اولماماسی لازیم اولدوغونا یؤنه‌لیک فیکیرلر گولمه‌لی‌دیر". قیمتلندیرمه‌سینی کئچیریب.
خاریجی سیاست موشاویری آبرکومبی-وینستینلی ده، "آمریکانین، (بؤلوچو ترور تشکیلاتی) ی.پ.گ/پ.ی.د مسئله‌سینده تورکیه'نین ناراحات‌لیق‌لارینی یاخشی آنلاماسی و ایکی اؤلکه آراسیندا گوجلو بیر ایلئتیشیم قورولماسی لازیم اولدوغونو" وورغولاییب.
ابرکومبی-وینستنلی، سوریه'نین منبیچ شهرینده کئچیریله‌جک بیرگه کونترول فعالیتی‌نین ایکی اؤلکه آراسیندا ایلئتیشیم ساغلانماسیندا اؤنملی رول اوینایاجاغینا دیقت چکدی.
برمان دا آمریکانین سوریه مسئله‌سینه تورکیه'نین گؤستردیگی قدر ماراق گؤسترمدیگینی، ایکی اؤلکه‌نین فعال ایشله‌یه بیلمه‌سی اوچون واشینگتونون داها تأثیرلی بیر سیاست ایزلمه‌سی لازیم اولدوغونو بیلدیریب.
خصوصیله (تورکیه'ده ترور تشکیلاتلارییلا علاقه سببیله تخمینن 2 ایل حبس یاتان) کشیش اندریو برانسون'ین سربست قالماسین‌دان سونرا موناسیبت‌لرین اوزون زامان‌دان سونرا ایلک دفعه مثبت ایستیقامتده گئتدیگینی دئین برمان، ترامپین ایرانا قارشی گتیردیگی تحریم‌لرین ایسه تورکیه-آمریکا موناسیبت‌لرینی یئنی‌دن سیخینتییا سالاجاغینی ایفاده ائتدی.
| 2,346 | Arab | South-Azerbaijani | azb |
TRT | سوئیسین یاشکندی برن‌ده تورکییه‌نین گونئی سرحدین‌ده یارادیلماغا چالیشیلان ترور کوریدورونو یوخ ائتمک، بؤلگه‌یه باریش و دینجلیک گتیرمک مقصدیله یئریدیلن باریش بولاغی عملیاتینی بهانه ائدن بؤلوجو ترور هؤرگوتو یپگ/پ‌کاکا یانداشلاری پلیسله چاتیشدی.
دونن آخشام برن قاتار ادوراغیندا توپلاشان تخمیناً ۲ مین ترور هؤرگوتو یانداشی، تورکییه‌نین برن ائلچیلیگینه دوغرو یئریدی.
یئرلی ساعاتلا ۱۹.۰۰دا اللرین‌ده‌کی داش، دیه‌نک و باشقا اشیالارلا بؤلگه‌یه چاتان یپگ/پ‌کاکا یانداشلاری، ائلچیلیک قارشی‌سیندا امنیتی تدبیرلرله قارشیلاشینجا پلیسله چاتیشدی. پولیس ایسه قروپون داغیلماسی اوچون هاوایا اویاری آتیشی ائتمک مجبوریتینده قالدی.
اؤته یاندان، ترور هؤرگوتو یانداشلاری برن قاتار دوراغیندا و بعضی بینالارین داملارینا ترور هؤرگوتونو تبلیغ ائدن پلاکارتلار آسدی.
تورکییه سلاحلی گوجلرینین اؤتن ایل حیاتا گئچیردیگی زیتون بوداغی عملیاتی بویو دا سوئیس‌ده‌کی ترور هؤرگوتو عضو و یانداشلاری زامان زامان پلیسله چاتیشمیشدی.
| 890 | Arab | South-Azerbaijani | azb |
TRT | آمریکا دیش ایشلری باخانی رکس تیلرسون،سون گون‌لرده حاقیندا چیخان "ایستعفا وئره‌جک" خبرلری‌نین دوغرو اولمادیغینی و وظیفه‌سینه داوام ائتدیگینی آچیقلاییب.
تیلرسون، دیش ایشلری ناظیرلیگینده مطبوعات کونفرانسی کئچیردی.
آمریکان مئدیاسیندا سون گون‌لر حاقیندا چیخان "ایستعفا ائده‌جک" خبرلرینه اعتراض گؤسترن تیلرسون، "پرزیدنته اولان باغلیلیغیم گوجلودور. باشقان یاردیمچیسی دا وظیفه‌مده قالماغیم مسئله‌سینده منی ایناندیرماغا هئچ واخت چالیشمادی. چونکی بو وظیفه‌دن گئتمگی هئچ دوشونممیشم". دئدی.
آمریکا پرزیدنتی دونالد ترامپ حاقیندا "او، ذکا‌لی بیری و اؤلکه‌سینی سئویر. آمریکان خالقینی و آمریکا ایلک سیرایا قویور. ائتدیگی هر ایشده نتیجه گؤزلییر". قیمتلندیرمه‌سینده باتان تیلرسون، مئدیادا چیخان "ترامپلا آرا‌لاری‌نین پیس اولدوغو" فیکیرلری‌نین حقیقتی عکس ائتدیرمدیگینی ایفاده ائدیب.
دیگر طرفدن، تیلرسون، آمریکا ان.بی.سی کانالیندا بو گون یئر آلان و ترامپ اوچون "مورون" ایفاده‌سینی ایستیفاده ائتدیگی ادعاسینی ایچه‌رن خبرین وئریلمه‌سی اوزرینه، "منیم گلدیگیم یئرده بئله دگرسیز شئی‌لرله مشغول اولموروق. رهبرلیگی پارچالاماق مقصدی گودن بو نوع تلاشلارین بیر حیسه‌سی اولمایاجاغام". جوابینی وئردی.
آمریکا پرزیدنتی ترامپ دا آمریکان ان.بی.سی کانالیندا چیخان خبرلرله علاقه‌دار اولاراق توییتردن بیانات وئریب.
ترامپ، "ان. بی.سی نیوز، ناظیر تیلرسون و باشقان یاردیمچیسینی پنس طرفیندن تامامیله یالاندی. بو یالان بیر خبر. آمریکا‌دان عذر ایستمه‌لی‌دیرلر". ایفاده‌لرینی ایستیفاده ائتدی.
خاریجی ایشلر ناظیرلیگی سؤزچوسو هیتر نوئرت، گونده‌لیک مطبوعات کونفرانسیندا، ادعا‌لاری رد ائده‌رک، "ناظیر (تیلرسون) ائله بیر دیل ایستیفاده ائتمز. تیلرسون، آمریکا پرزیدنتی حاقیندا دانیشارکن ائله بیر دیل ایستیفاده ائتمز. او بو سؤزو هیچ کیم اوچون ایستیفاده ائتمز. هئچ واخت ائله بیر شئی دئمه‌دی". دئدی.
| 1,647 | Arab | South-Azerbaijani | azb |
TRT | بلژیک تدقیقاتچی‌لاری کانسرین متاستازا یول آچان تومور حجره لرینی معینلشدیردی‌لر.
آزاد بروکسل اونیورسیتهسینین (ULB)، کاتولیک لئوون اونیورسیتهسینین و اراسموس خسته‌خاناسی‌نین 25 حکیمی تدقیقات‌لاری دری و دؤش کانسری خسته‌لیک‌لری اساسیندا آپاردی‌لار.
پروفسور کدریک بلانپاین-ین رهبرلیک ائتدیگی تدقیقاتدا عالیم‌لر کانسرین موختلیف مرحله‌لرین‌دکی حجره لرینین فعالیتینی اؤیرندی‌لر و پیس خاصه لی اولانلاری (بد خیم) 6 کاتقورییه بؤلدولر.
تومور حجره لرینین ژنتیک قورولوشونو تدقیق ائدن علم آدام‌لاری بو حجره لرین بیر-بیری ایله عینی اولمادیغینی، کانسرین یاراندیغی اورقان‌دان کنارا چیخا‌راق دیگر بافت لارا یاییلماسینا سبب اولان پیس خاصه‌لی حجره لرده بعضی فرق‌لی‌لیک‌لر اولدوغونو معین ائتدیلر.
تدقیقاتدا الده ائدیلن نتیجه‌لر اساسیندا کانسرین موا‌لیجه‌سی‌نین تاثیرینی آرتیرماق، مئتاستازا یول آچان حجره لرین معین اولونماسی ایله موا‌لیجه هدفینی داها دقیق سئچه بیلمک مومکون اولا بیله‌جک.
"Nature" ژورنالیندا درج اولونان تدقیقاتین کانسرین موا‌لیجه‌سینده یئنی بیر جیغیر آچا بیله جگی دوشونولور.
| 975 | Arab | South-Azerbaijani | azb |
TRT | بیرلشمیش میللت‌لر امنیت شوراسی سوریه‌ده تطبیق اولونمایان آتشکس قرارینی گؤروشمک اوچون بو گون توپ‌لانا‌جاق.
فرانسا و اینگیلتره‌نین طلبی اوزرینه ائدیله‌جک قاپا‌لی اوتورومدا، سوریه‌ده 30 گون اینسانی آتشکس قراری‌نین قوه‌یه گیرمسی گؤروشوله‌جک.
اینگیلیس دیپلومات استعفان هیکی، توئیتر حسابین‌دان آپاردیغی بؤلگوده، فرانسا و بیرلشمیش کراللیغین بیرلشمیش میللت‌لر امنیت شوراسی‌نین 2401 نؤمره‌لی قراری‌نین ایجراسی‌نین اوغورسوز اولدوغونو و بو موضوعنو گؤروشمک اوچون عاجیل ایجلاس طلب ائتدیک‌لرینی بیلدیریب.
بمت امنیت شوراسی، 24 فوریه‌ده سوریه‌یه اینسانی یاردیم چات‌دیرماق و خصوصیله رژیم محاصیره‌سی آلتیندا اولان شرق گوتاداکی آغیر خسته و یارا‌لی‌لارین تخلیه اوچون ان آز بیر آی اینسانی آتشکس قراری آلدی و گئجیکمه‌سیزین بو قرارین حیاتا کئچیریلمه‌سینی طلب ائتدی آنجاق طرفلر بو قراری هله ده یئرینه یئتیرمیر.
روسیا ایسه بیرلشمیش میللت‌لر امنیت شوراسی قراری‌نین آردیندان 27 فوریه آتشکسین هر گون یئرلی واختلا ساعت 09.00-14.00 (تورکیه ساعتی 10.00-15.00) آراسیندا اعتبارلی اولاجاق شکیلده باشلادیغینی اعلان ائدیب، رژیمین بونا راعیت ائدجگینی ایره‌لی سورموشدو.
موخالیف‌لرین نظارتین‌دکی شرقی گوتادا تخمینن 400 مین نفر 5 ایلدیر کی، بلوکادا شرایطینده یاشاییر.
شرق غوطه، آستانا موقاویله‌لرینده "گرگینلیگی آزالتما بؤلگه‌سی" اعلان ائدیلمه‌سینه باخمایا‌راق، روسیانین قارانتی رولوندا چیخیش ائتدیگی سوریه رژیمی، کئچن ایل آوریل آیین‌دان اعتباراً بؤلگه‌یه یؤنه‌لیک بلوکاداسینی سیخلاشدیریب، سون آیلار سالدیریلارینی شیددتلندیردی.
اینسانی بحرانین درینلشدیگی بؤلگه‌ده، یوزلرجه‌سی عاجیلی وضعیتده، مین‌لرله سیویل خسته تخلیه ائدیلمگی گؤزلییر.
بون‌لارین بیر چوخو اوشاق و یا ایره‌لی مرحله سرطان خسته‌سی.
شرق غوطه‌‌لی چوخ سایدا کؤرپه و اوشاق ایسه آجلیق و ایلاچسیزلیک اوزون‌دن اؤلدو.
| 1,637 | Arab | South-Azerbaijani | azb |
TRT | رومانی‌ده باش ناظیرلیگی رد ائدیلن تاتار تورکو سئویل شایده، باش ناظیر معاوینی اولدو.
پرزیدنت کلاوس یوهانس، 11 دسامبردا ائدیلن عمومی سئچیمین غالیبی سوسیال دموکرات پارتی‌نین (پسد) تکلیف ائتدیگی سورین گریندیانو-نو باش ناظیر اولاراق وظیفه‌لندیرمسی‌نین آردیندان کابینه عضو‌لرینی توپلوما آچیقلادی.
سوسیال دموکرات پارتی‌نین باش ناظیرلیگه تکلیف ائتدیگی ایلک آد اولان و آلمان کؤکنلی پرزیدنتی یوهانس طرفیندن رد ائدیلن مسلمان تاتار تورکو سئویل شایده، یئنی کابینه‌ده باش ناظیر معاوینی و بؤلگه‌سل اینکیشاف ناظیری اولاراق وظیفه‌لندیریلدی.
26 ناظیرین وظیفه آلدیغی یئنی کابینه‌سی، سوسیال دموکرات پارتی ایله لیبرال و دموکرات‌لار بیرلیگی‌نین اکثریتده اولدوغو پارلامنتودا تصدیق آلماسی‌نین قارشی‌سیندا بیر مانع یوخدور.
کابینه‌ده، کوالیسیون اورتاغی لیبرال و دموکرات‌لار بیرلیگینه 4 ناظیرلیک وئریلدی.
سوسیال دموکرات پارتی‌نین باش ناظیر اولاراق تکلیف ائتدیگی سئویل شایده، پرزیدنت یوهانس طرفیندن رد ائدیلمییب اونایلانسایدی، رومانی‌نین ایلک قادین، مسلمان و تاتار تورکو باش ناظیری اولا‌جاقدی.
| 978 | Arab | South-Azerbaijani | azb |
TRT | تورکیه میلی ساوونما ناظیری نورالدین جانیک‌لی، ایرانین باش قرارگاه باشقانی ژنرال محمد حسین باقری و برابرین‌دکی هیاتی قبول ائتدی.
باقری‌نین تورکیه‌یه سفری "ترورلا موباریزه، بؤلگه‌سل اینکیشافلار، ساوونما ساحه‌سینده ایکیطرف‌لی علاقه‌لر و مرز امکداش‌لیغی" موضوعلاریندا موذاکیره ائدیلیر.
ایرانین باش قرارگاه رئیسی ژنرال محمد باقری تورکیه‌لی همکاری خولوصی آکارین دعوتی ایله گلدی.
| 374 | Arab | South-Azerbaijani | azb |
TRT | آنادولو آژانسینین قلوبال ایله‌تیشیم طرفداشی اولان 23-جو دونیا انرژی کنگره سی سونا چاتدی.
ایستانبول کنگره مرکزینده اوکتوبرین 9-دا باشلایان کنگره دونیا انرژی شوراسی‌نین صدری ماریا خوزه نادونون وظیفه‌سی‌نین یونگ‌هون دیوید کیم-ه تحویلی مراسیمی ایله باشا چاتدی.
قلوبال انرژی سکتورونون آپاریجی اویونچولارینی بیر آرایا گتیرن و "انرژی اولمپیادی" کیمی ده تانینان کنگره-یه تورکیه پرزیدنتی رجب طیب اردوغان، باش ناظیر بینالی ییلدیریم، باش ناظیر معاوینی نومان کورتولموش، انرژی و طبیعی قایناقلار ناظیری برات آلبایراک، روسیا پرزیدنتی ولادیمیر پوتین، آذربایجان پرزیدنتی ایلهام علی یف، روسیا انرژی ناظیری آلکساندر نوواک، ونزوئلا دولت باشچی‌سی نيكلاس مادورو، اوپک کاتیبی محمد بارکیندو، قطر انرژی و صنایع ناظیری محمد بن صالح الساده، الجزایر انرژی ناظیری نورالدین بوطرفه، قابون نفت ناظیری اتیان دیودون انگوبو، ونزوئلا نفت ناظیری ائولوخیو دل پینو ، مکزیک انرژی و هیدروکربن ناظیرینین معاونی آلدو فلورس کویروگا قاتیلدی‌لار.
کنگره چرچیوهسینده ایمضالانان "تورک آخینی گاز کمری لاییحه‌سی موقاویله‌سی" ده توپلانتیدا ایمضالانان مهم مسئله لردن بیری ایدی.
آنلاشما روسیانین انرژی ناظیری آلکساندر نوواک و تورکیه‌نین انرژی و طبیعی قایناقلار ناظیری برات آلبایراک طرفیندن ایمضالاندی.
ناظیر آلبایراک، همچنین شیما‌لی قیبریس تورک جمهوریتی نین ایقتیصادیات و انرژی ناظیری سونات آتون ایله امکداش‌لیق آنلاشماسی ایمضالادی.
دیگر طرفدن، سعودی آرامکو 18 تورک شیرکتی ایله آیری-آیری‌لیقدا آنلاشما سندی ایمضالادی.
ایمضالانان آنلاشما سند ایله تورک شیرکت‌لری‌نین سعودی آرامکونون موختلیف لاییحه‌لرینده مزایده لرده ایشتیراک ائتمه‌سی تامین اولوندو.
تورکیه‌نین انرژی و طبیعی قایناقلار ناظیری برات آلبایراک کنگره ده ایسرائیل‌ین انرژی ناظیری یووال ایستینیتز ایله ده گؤروشدو.
تورکیه-ایسرائیل موناسیبت‌لرینده نورماللاشما پروسئسی‌نین باشلادیغینی بیلدیرن ایستینیتز: "بیر نئچه ایل فاصیله‌دن سونرا تورکیه‌یه ایلک رسمی سفری ایسرائیل حکومتی آدین‌دان حیاتا کئچیردیگیم اوچون چوخ شادام. تورکیه اوزریندن آوروپایا گاز نقل ائده‌جک بیر بورو خطی مسئله‌سینی ناظیر آلبایراک ایله موذاکیره ائتدیک. بو موضوع ایله باغلی ایکی حکومت آراسیندا خصوصی بیر دیالوق کانا‌لی آچماغا قرار وئردیک" دئدی.
نفت ایخراج ائدن اؤلکه‌لر تشکیلاتی (اوپک) آک دنیزی‌نین شرقین‌ده‌کی یول پلانی دا ایستانبولدا معین لشدیردی.
ایستانبول-ا گلن بیر نئچه اوپک عضوو اولان اؤلکه‌لرین رسمی‌لری 26-28 سپتامبر 2016-جی ایلده اوپک-ین الجزایرده‌کی غیری-رسمی گؤروشونده قبول ائتدیگی "اوره تیم میقدارینی دوندورما" قرارینی اوپک عضوو اولمایان روسیا ایله موذاکیره ائتدیلر.
کنگره ده اوپک عضوو اولمایان بعضی اؤلکه‌لرین ده اوکتوبرین 29-دا وین-ده کئچیریله‌جک اوپک گؤروشمه سینه چاغیریلماسی باره‌ده قرار وئریلدی.
سعودی عربیستان انرژی، صنایع و طبیعی قایناقلار ناظیری خالد فالح، روسیا ایله آپاردیق‌لاری انرژی امکداش‌لیق راضیلاشماسینی روسیا انرژی ناظیری آلکساندر نوواک ایله ایستانبول-دا موذاکیره ائدجگینی بیل‌دیره‌رک:"روسیانین یاپیجی رول اویناماغا داوام ائتمه‌سینی گؤزلییرم" دئدی.
| 2,756 | Arab | South-Azerbaijani | azb |
TRT | آلمانییادا تورکلری آغیر شکیلده تحقیر ائدن سیاست‌چییه اؤز پارتیسی جزا وئردی.
عرق‌چی پارتی آف‌دنین ساکسونیا ایالتی باشقان یاردیمچیسی آندره پوگنبورگ اویاری جزاسی آلدی.
درسدنده ساوجیلیق، تورکلره قارشی تحقیرلرینین آردیندان پوگنبورگ حاقیندا سوروشدورما باشلاتدی.
پارتی توپلانتیسیندا ائدیلن اویلامادا دا آندره پوگنبورگا اویاری جزاسی وئریلمه‌سینه قرار وئریلدی.
عرق‌چی پوگنبورگ، تورکلره قارشی آغیر تحقیرلرله یاناشی، تورکلرین آلمانیادان گئتمه‌سی یولوندا بیانات وئرمیشدی.
پوگنبورگون نازیلری آنیمسادان سؤیلمی، آلمانیا پرزیدنتی فرانک وولتر اشتانمایر و بیر چوخ آلمان سیاست‌چی طرفیندن قیناندی.
بئرلین مرکزلی تورک توپلومو درنگی ده تحقیری سببی ایله محکمه‌یه شکایت ائتدی.
| 657 | Arab | South-Azerbaijani | azb |
TRT | ایتالیادا سابیق باش ناظیر و کوالیسیونون ان بؤیوک اورتاغی دئموکرات پارتی‌نین صدری ماتتو رنزی پارتیسینین فوق‌العاده کنگره کئچیرمه‌سی اوچون استعفا ائتدی.
پارتی-ده اوزون مدت‌دیر داوام ائدن ایچ موناقیشه‌لر 3 ایله یاخین‌دیر پارتی‌نین صدری اولان ماتتو رنزی‌نین استعفا قراری ایله نتیجه‌لندی.
رنزی آنایاسادا اصلاحات‌لارلا علاقه‌لی کئچیریلن رفرندومدا الده ائتدیگی مغلوبیت‌دن سونرا کئچن دسامبردا باش ناظیرلیک وظیفه‌سین‌دن استعفا وئرمیشدی.
او، بو قرارین‌دان سونرا حکومتی قورماقدا وظیفه‌لن‌دیریلن پائولو جینتیلونی-ه دستک وئردیگینی آچیقلامیشدی.
رنزی عمومی سئچیملرین پلانلاشدیریلدیغی کیمی 2018-جی ایلده کئچیریلمه‌سی نین طرفداری‌دیر.
| 619 | Arab | South-Azerbaijani | azb |
TRT | تورکیه سرحدیندن 18 کیلومتر آرا‌لیدا یئرلشن سوریه-نین تل رفعت بولگه‌سی 6 ایلدن چوخ‌دور بولوجو ترور تشکیلاتی پ.کا.کا/ی.پ.گ-نین ایشغا‌لی آلتیندا‌دیر.
معلوماتا اساساً، ترور تشکیلاتی سیویل یاشاییش منطقه‌لرینی هدف آلماغا داوام ائدیر.
ترورچولار حربی موخالیفتین نظارتینده اولان عفرین-نین ترنده کندینده‌کی کؤچکون‌لرین سیغیندیغی ائولره ایکی راکت ضربه‌سی ائندیریب.
"اغ دبیلقه‌لیلر تشکیلاتی‌نین وئردیگی معلوماتا اساساً، هوجوم نتیجه‌سینده 3-و اوشاق اولماقلا 6 سیویل یارالانیب.
پ.کا.کا/ی.پ.گ ترورچولاری 2016-جی ایلین فوریه آییندا روسیانین دستکی ایله تل رفعت و اونون اطرافینداکی بعضی یاشاییش منطقه‌لرینی اله کئچیریب.
ترور تشکیلاتی تخمینن 250 مین دینج ساکینی تل رفعت و اطرافلاریندان دیدرگین سالیب و سؤزوگئدن اها‌لی تورکیه سرحدینه یاخین اراضی‌لره سیغینیب.
پ.کا.کا/ی.پ.گ بورا‌دان "فرات قالخانی" و "زیتون بوداغی" عملیاتلاری بؤلگه‌سینده‌کی یاشاییش منطقه‌لری‌نین تهلوکه‌سیزلیگینی تامین ائدن تورکیه تهلوکه‌سیزلیک قوه‌لری و حربی موخالیف‌لرین موضع لرینه هوجوم ائدیر.
| 946 | Arab | South-Azerbaijani | azb |
TRT | ترور تشکیلاتی پ.کا.کا-نین 3 عضوو تهلوکه‌سیزلیک قوه‌لرینه تسلیم اولوب.
ایچ ایشلر ناظیرلیگیندن وئریلن معلوماتا گؤره، ناظیرلیگین کووردیناسیونوندا ژاندارما باش قوموتانلیغی و تهلوکه‌سیزلیک باش ایداره‌سی طرفیندن حیاتا کئچیریلن ایناندیرما سعی‌لری نتیجه‌سینده بؤلوجو ترور تشتیلاتی پ.کا.کا-دان قاچان 3 ترورجو تهلوکه‌سیزلیک قوه‌لرینه تسلیم اولوب.
تسلیم اولان تشکیلات عضو‌لری‌نین 2009-2017-جی ایللر آراسیندا ترور تشکیلاتینا قوشولا‌راق سوریه و عراق-دا فعالیت گؤستردیگی بیلدیریلیب.
| 469 | Arab | South-Azerbaijani | azb |
TRT | میللی استخبارات تشکیلاتی (میت) سوریه‌ده گئرچکلشدیردیگی عملیاتلا بؤلوجو ترور هؤرگوتو پ‌کاکا/ی‌پ‌گ‌نین سؤزده چاورش توغایی (تیپ) تخریبات تابورو (گردان) سوروملوسو "آمد دورشین" کد آدلی تروریست ایوب یاقوتو ضررسیزلشدیردی.
گوونلیک قایناقلاریندان الده ائدیله‌ن بیلگییه گؤره، ترور هؤرگوتونه ۲۰۱۰.جو ایلده قوشولان یاقوتون، ۲۰۱۳.جو ایلده هؤرگوتون داغ کادرینا گئچه‌رک تورکیه و سوریه‌ده ترور فعالیتلری حیاتا گئچیردیگی معین ائدیلدی.
تروریست یاقوت، ۲۰۲۰.جی ایلده‌ن سونرا سوریه‌ده باریش بولاغی عملیاتی بؤلگهسینده تورک سلاحلی گوجلرینه قارشی بومبالی ائیلم و تخریبات تشکیل ائدن سؤزده توغایین بریقادانین مسئولو اولاراق سوریه‌ده فعالیت ائتدی.
تورک سلاحلی گوجلرینه قارشی تؤره‌دیله‌ن ترور ائیلملری ندنی ایله تروریست یاقوت میت طرفیندن ایزله‌ندی.
سوریه‌نین شداده بؤلگهسینده اولدوغو معین ائدیله‌ن تتروریست یاقوت نقطه عملیاتی ایله ضررسیزلشدیریلدی.
| 823 | Arab | South-Azerbaijani | azb |
TRT | یونانیستان‌دا ارکن پارلامنت سئچیم نتیجه‌سینده تک باشینا حاکمیته گلن یئنی دموکراسی حکومتینین باخانلارینی بلیرلنیب.
دونن وظیفه‌نی سلفی آلکسیس چیپراس‌دان تحویل آلان یئنی باش باخان کیریاکوس میچوتاکیس لیدرلیغیندکی کابینه، حکومت سؤزچوسو ایستلیوس پتساس بیلدیریب.
بونا گؤره، خاریجی ایشلر ناظیرلیگی وظیفه‌سینه نیکوس دندیاس، مالیه ناظرلیگینه ایسه هریستوس ایستایکووراس گتیریلدی.
یئنی حکومتین ساوونما ناظیری ده نیکوس پاناگیوتوپولوس اولدو.
ایلک کابینه ایجلاسی‌نین صاباح گئرچکلشه‌جگی بیلدیریلدی.
یونانیستان‌دا اوّلکی گون کئچیریلن ارکن پارلامنت سئچیم‌لرینده سس‌لرین یوزده 39.8ینی آلان دموکراسی پارتیسی، 300 صندللیک پارلامنتده 158 میللت وکیلی چیخارا‌راق تک باشینا حاکمیته گلمیشدی.
| 665 | Arab | South-Azerbaijani | azb |
TRT | اینگیلتره‌نین سافک بؤلگهسینده یئرلشن کرالیت هاوا گوجلرینه عاید میلدنهال هاوا مرکزین‌ده‌کی بیر کنترل نقطه‌سینه دوغرو اتومبیلینی سوره‌ن شخص گؤزآلتینا آلیندی.
سافک پلیسین‌دن وئریلن آچیقلامایا گؤره، آمریکانین هاوا مرکزی کیمی ایستیفاده ائتدیگی تاسیس‌ده باش وئره‌ن حادثه‌ده، بیر نفرین اتومبیلینی بیر کنترل نقطه‌سینه دوغرو سوردویو قید ائدیلدی.
کنترل نقطه‌سین‌ده وظیفه‌لی آمریکا حربی پرسنلینین آتیش ائدرک مداخیله ائتمه‌سیله دوردورولان ماشینین سوروجوسو، حادثه یئرینده گؤزآلتینا آلیندی.
هاوا مرکزینه گیریش چیخیشلار حادثه‌دن سونرا بیر مدت دوردورولدو.
آمریکا حربی هاوا گوجلرینین کا‌سی-۱۳۵ تانکر اوچاق دونانماسینینین اولدوغو میلدنهال هاوا مرکزینده ۳ مین ۲۰۰ حربی پرسنلین یانی سیرا تخمیناً ۵۰۰ مولکی اینگیلیس پرسنلین ده چالیشدیغی بیلدیریلیر.
مرکزی، اینگیلتره ساوونما باخانلیغینین پرسنلی ایله آمریکا عسگرلری قورویور.
| 808 | Arab | South-Azerbaijani | azb |
TRT | اوکراینا پرزیدنتی ولودیمیر زلنسکی تورکیه پرزیدنتی رجب طیب اردوغانا و بیرلشمیش میللت‌لر تشکیلاتی‌نین باش کاتیبی آنتونیو گوترشه تاخیل سازیشی‌نین داوام ائتدیریلمه‌سی ایله باغلی دونن وئریلن قرارا گؤره تشککور ائدیب.
بو باره‌ده ولودیمیر زلنسکی اؤز تلگرام کانالیندا یازیب. ولودیمیر زلنسکی تورکیه، بمت، روسیا و اوکراینانین قرارینا اساساً اوزادیلان تاخیل سازیشی مسئله‌سینی قیمتلندیریب.
زلنسکی بیلدیریب کی، تاخیل سازیشی سایه‌سینده آوقوستون 1-دن بو یانا 450-دن چوخ گمی ایله اوکراینانین اودسا شهرینده‌کی لیمانلاریندان‌عمومی‌لیکده 11 میلیون تون ارزاق محصول‌لاری صادر ائدیلیب. بیز بونو اینکیشاف ائتدیرمک اوچون هر شئی ائتدیک و کؤمک ائدن بوتون طرفداش‌لاریمیزا تشککور ائدیرم. بمت-نین باش کاتیبی آنتونیو گوترشه، تورکیه-یه و پرزیدنت رجب طیب اردوغانا تشککور ائدیرم".
ولودیمیر زلنسکی قلوبال آجلیق بحرانی‌نین قارشی‌سینی آلماق و تاخیل سازیشی ایله باغلی فعالیتلری گئنیشلن‌دیرمک اوچون دانیشیق‌لار آپاردیق‌لارینی دئییب. اوکراینا لیدئری همچنین امریکا، آلمانیا، ژاپونیا، لهستان و بلژیک کیمی اؤلکه‌لرین سؤزوگئدن تشببوسده ایشتیراک ائتمک ایسته‌دیک‌لرینی قئید ائدیب.
"دونیا بیرگه حرکت ائتسه، آجلیغا غالیب گله‌جک"،-دئیه اوکراینا پرزیدنتی وورغولاییب.
دونن روسیانین اوکراینایا هاوا هوجوم‌لاری تشکیل ائتدیگینی دئین ولودیمیر زلنسکی هوجوم‌لار نتیجه‌سینده 7 سیویل وطنداشین حیاتینی ایتیردیگینی و بو سایین آرتا بیله‌جگینی بیلدیریب.
اوکراینا لیدئری قئید ائدیب کی، روسیانین اوکراینایا هوجوم‌لاری نتیجه‌سینده 10 میلیون‌دان چوخ اینسان ایشیق‌سیز قالیب.
| 1,409 | Arab | South-Azerbaijani | azb |
TRT | ایرانین باشکندی تهرانین اطراف کندلرینده شدتلی یاغیشلارین سبب اولدوغو سئلده حیاتینی ایتیره‌نلرین ساییسی ۱۸ نفره چیخدی.
اولوسال بحران مرکزی باشقانی حسن نامی، تهرانین دوغوسونداکی وسکاره کندینده داشقین نتیجه‌سینده بیر نفرین اؤلدوگونو، ۱۴ اتومبیلین سو آلتیندا قالدیغینی بیلدیردی.
تهرانین مرزداران کندینده وضعیتین داها جدی اولدوغونو بیلدیره‌ن نامی، ائولرین سو آلتیندا قالدیغینی و کندده تورپاق سوروشمه‌سینین باش وئردیگینی قید ائتدی. نامی مرزداران‌دا ایندیه دک ۶ نفرین حیاتینی ایتیردیگینی، آختارما-قورتارما ایشلرینین داوام ائتدیگینی بیلدیردی.
قیزیل آی یاردیم و قورتارما تشکیلاتی باشقانی مرتضی مرادی‌پور تهرانین قوزئی باتیسینداکی امامزاده داوود کندینده ایکی نفرین داها جسدینین تاپیلدیغینی آچیقلادی.
مورادی‌پور، بونونلا دا امامزاده داوود کندینده سئل نتیجه‌سینده حیاتینی ایتیره‌نلرین ساییسینین ۸ نفره چاتدیغینی، ایتکین دوشن ۱۹ نفرین تاپیلماسی اوچون آختارما-قورتارما ایشلرینین داوام ائتدیگینی بیلدیردی.
ایرانین یاری رسمی تسنیم خبر آژانسی، آختارما-قورتارما قروپلارینین، سحر ساعاتلاریندا تهرانین قوزئی باتیسینداکی کن چاییندا ۳ نفرین جانسیز بدنلرینی تاپدیغینی آچیقلادی. جسدلرین امامزاده داوود کندینده سئلده ایتن اینسانلارا عاید اولابیله‌جگی ایفاده ائدیلدی.
تهران‌دا جمعه ائرته‌سی و بازار گونلرینده ده یاغیشلارین داوام ائده‌بیله‌جگی اویاریسی وئریله‌رک خالق، چایلاردان و چای یاتاقلاریندان اوزاق دورماغا چاغریلدی.
| 1,298 | Arab | South-Azerbaijani | azb |
TRT | افغانیستانین باتی سیندا یئرلشن هرات ویلایتینده پولیس منطقه‌سینه بومبالی هوجوم تشکیل ائدیلیب.
هرات پولیس ایداره‌سی‌نین سؤزچوسو عبدالاحد ولی‌زاده وئردیگی آچیقلامادا حادثه‌نین هرات ویلایتی‌نین انجیل بولگه سینده کی پل مالان بؤلگهسینده بیر پولیس منطقه‌سی‌نین یاخینلیغیندا تؤردیلدیگینی بیلدیریب.
هرات دؤولت خسته‌خاناسی‌نین باش حکیمی محمد رفیق شیرزی‌ین معلوماتینا گؤره هوجومدا 6 پولیس مامورو یارالانیب.هوجوما گؤره مسئولیتی اوزرینه گؤتورن اولماییب.
| 443 | Arab | South-Azerbaijani | azb |
TRT | یوفا شامپیونلار لیگینده 1/8 فینال مرحله‌سی‌نین داها ایکی جاواب اویونو کئچیریلیب.
بونونلا 1/4 فینالین نؤوبتی ایشتیراکچی‌لاری بللی اولوب.
گئجه‌نین ان ماراق دوغوران ماتچی آلمانیادا باش توتوب. فرانسا‌داکی ایلک گؤروشده پاری سن ژرمن تیمینه غالیب گلن "بایرن مونیخ" بو دفعه رقیبینی مونیخ-ده 2:0 حسابی ایله مغلوب ائدیب و 1/4 فینالا یوکسلیب.
دیگر گؤروشده ایسه ایتالیا "میلان"ی اینگیلتره‌ده "تاتنهام"له موناسیبت‌لرینه آیدین‌لیق گتیریب. میلان‌داکی ایلک قارشیلاشمادا مینیموم حسابلی غلبه قازانان میلان سفرده گل سوز هئچ-هئچه‌یه نایل اولاراق، آدینی نؤوبتی مرحله‌یه یازدیریب.
یوفا شامپیونلار لیگی
1/8 فینال، جاواب اویون‌لاری
8 مارس
23:00 "بایرن مونیخ" (آلمانیا) – پاری سن ژرمن (فرانسا) - 0:2
داور: دانیله اورساتو (ایتالیا)
ایلک اویون - 0:1
"مونیخ فوتبال آرناسی".
23:00 "تاتنهام" (اینگیلتره) - "میلان" (ایتالیا) - 0:0
داور: کلمنت تورپن (فرانسا)
قیرمیزی ورقه: کریستیا. رومرو، 77 ("تاتنهام")
ایلک اویون - 1:0
لوندون، " تاتنهام هاتسپر" ایستادیومو.
قئید ائدک کی، داها اول پورتوقالیانین "بنفیکا" و اینگیلتره‌نین "چلسی" تیم لری 1/4 فینالا آدلاییب‌لار.
| 1,031 | Arab | South-Azerbaijani | azb |
TRT | دونیانین ان نفوذلو ایش دونیاسی ژورنا‌لی " فورتونه " طرفیندن حاضرلانان "ان گوجلو ایش قادین‌لاری" اولوسلار آراسی سیاهی‌سیندا سابانجی هولدینگ ایداره هئیتی‌نین صدری گولر سابانجی 7-جی سیرادا یئر آلدی.
ژورنال، عینی زاماندا، گولر سابانجی حاقیندا بیر یازی درج ائدیب اونون هم ایش قادینی، هم ده قاباقجیل بیرخیریچی اولدوغونو وورغولایب.
"وودافوون"نون آفریقا، اورتا دوغو، آسیا و ساکیت اوکئان ( اقیانوس آرام) بؤلگه‌لری عذره مسئول مودیری سرپیل تیمورای دا لیسته‌ده تورکیه‌دن داخیل اولان قادین‌دیر و 23-جو سیرادا اولوب.
لیسته‌ده شیرکتین بؤیوک‌لوگو، دونیاداکی یئری، شیرکتین باشاریسی و ایدارئدیجی‌نین کاریئریی ی ایله اجتماعی و کولتوره‌ل تأثیر معیارلاری قارشی‌لاش‌دیریلا‌راق ترتیب ائدیلیر.
| 675 | Arab | South-Azerbaijani | azb |
TRT | آلمانیانین باتی سیندا باش وئرن داشقین‌لار نتیجه‌سینده هلاک اولان‌لارین سایی 80-ی کئچیب، 1،3 میندن چوخ اینسان ایتکین دوشوب.
قوزیی نوردراین-وستفالن ایالتینده 30 نفر هلاک اولوب. راینلاند-فالتس ایالتینده ایسه داشقین‌لار آزی 50 نفرین حیاتینا سون قویوب. پولیس حساب ائدیر کی، اؤلن‌لرین سایی آرتا بیلر.
قورتارما ایشلرینه عاجیل خیدمت‌لرله یاناشی، بوندس وئرین قوه‌لری و پولیس هلیکوپترلری جلب اولونوب.
بولگه‌نین 200 میندن چوخ ساکینی الکتریک‌سیز قالیب. راینلاند-فالتس ایالتینده گون عرضینده بیر متر مربع اراضییه 148 لیتر یاغینتی دوشوب. لئیسان یاغیش‌لاری ئین آر و موزل، همچنین زاور، پروم، نیمس، کیل و ارفت چای‌لاری‌نین مجرالاریندان چیخما‌لارینا سبب اولوب. بیر سیرا یاشاییش منطقه‌لری‌نین فاکتیکی اولاراق خاریجی دونیایا ایله علاقه‌سی کسیلیب.
| 729 | Arab | South-Azerbaijani | azb |
TRT | آمریکا 12 ژوئن‌ده تشکیل ائتدیگی و 49 نفرین اؤلومو ایله نتیجه‌لنن اورلاندو سالدیری‌نین فاعلی اومار ماتین‌ین یولداشی نوور سالمان، نظارته آلیندی.
ساوجیلیغین آچیقلاماسیندا سالمانین، ترورا مادی دستک تامین ائتمک، کؤمک و یاتاق‌لیق ائتمه، عدالتین قارشی‌سینی تیخاما کیمی جینایت‌لردن نظارته آلیندیغی قید ائدیلدی.
49 نفرین اؤلدورولدوگو، 53 نفرین یارالاندیغی 12 ژوئن 2016داکی قیرغین، آمریکا تاریخینه تک آدام طرفیندن رئاللاشدیریلمیش ان قان‌لی سالدیری‌لاردان بیری اولاراق کئچمیشدی.
29 یاشین‌داکی فاعل اومار ماتین، اورلاندوداکی قیرغی‌نین مسئولو اولاراق پولیس طرفیندن اؤلدورولموشدو.
| 573 | Arab | South-Azerbaijani | azb |
TRT | دؤولت باشچی‌سی رجب طیب اردوغان 4-5 سپتامبر تاریخ‌لرینده کئچیریله‌جک 11-جی "گ 20 " زیروسینده ایشتیراک ائتمک مقصدی ایله چین‌ین هانگجو شهرینه سفر ائتدی.
دؤولت باشچی‌سی اوردا آمریکا پرزیدنتی باراک اوباما، روسیا پرزیدنتی ولادیمیر پوتین بیره بیر گؤروش کئچیره‌جک.
اردوغانین همچنین آلمانیانین باش ناظیری آنگلا مرکل، فرانسا پرزیدنتی فرانسوا اولاند و ایتالیانین باش ناظیری رنزی ایله دؤرد طرفلی گؤروش کئچیرمه‌سی ده پلانلاشدیریلیر.
زیروده قلوبال گوندمله یاناشی دؤولت باشچی‌سی اردوغان اوباما ایله فتح الله چی ترور تشکیلاتی فئتونون قولدورباشی فتح الله گوله‌نین قایتاریلماسی، "فرات قالخانی" عملیاتی مؤوضولارینی دا موذاکیره ائده‌جک.
پوتین ایله گؤروشده ایسه ایکی طرفلی اقتصادی مسئله‌لرله یاناشی سوریه مؤوضوسو موذاکیره ائدیله‌جک.
| 713 | Arab | South-Azerbaijani | azb |
TRT | بو ایلین ایی یونوندا 2 میلیون 143 مین 253 تن آذربایجان نفتی جیهان لیمانین‌دان دونیا بازارینا چیخاریلدی.
بو حجم‌ین 1 میلیون 424 مین 400 تن‌ونو آذربایجان دؤولت نفت فوندونون نفتی تشکیل ائتدی. بو ایلین یانوار- ایی یون آیلاریندا جیهان لیمانین‌دان ایخراج ائدیلن نفتین حجمی 14 میلیون 774 مین 660 تن اولدو.
عمومیتله، باکی– تفلیس – جیهان نفت بوروکمری نین ایشه سالیندیغی گوندن بو ایل ایی یولون 1-ده‌ک جیهان لیمانین‌دان 305 میلیون 962 مین 432 تن آذربایجان نفتی دونیا بازارینا چیخاریلدی.
| 477 | Arab | South-Azerbaijani | azb |
TRT | لیبیا میللی بیرلیک حکومتی اؤلکه‌نین دوغوسوندا سئل‌دن ضرر چکمیش بؤلگه‌لرده آلت یاپی‌نین 70 فایزی‌نین و تحصیل موسسه‌لری‌نین 95 فایزی‌نین خسارت آلدیغینی آچیقلاییب.
میللی بیرلیک حکومتی یانیندا نقلیات ناظیرلیگی‌نین یول‌لار و کؤرپولر ایداره‌سی‌نین فوق العاده حال‌لار خیدمتی‌نین رهبری حسین سویدان " فیسبوک" سوسیال شبکه‌سینده "حکومتیمیز" آدلی صحیفه‌سینده پای‌لاشیم ائدیلیب.
اؤلکه‌نین دوغوسوندا سئل‌دن ضرر چکمیش بؤلگه‌لرده آلت یاپی‌نین 70 فایزی‌نین خسارت آلدیغینی بیلدیرن سویدان درنه-ده 6، دوغودا ایسه 5 شهرده اولماقلا 11 کؤرپونون داغیلدیغینی بیلدیریب.
سویدان دوغوداکی شهر و کندلرده یئرآلتی سو بورولاری‌نین 80 فایزی‌نین محو اولدوغونو، یول‌لارین ایسه 50 فایزی‌نین خاراب اولدوغونو قئید ائدیب.
سویدان بیلدیریب کی، یول‌لار و کؤرپولر ایداره‌سی اؤلکه‌نین دوغوسوندا سئل‌دن تأثیرلنن بوتون بؤلگه‌لرده آلترناتیو یول‌لارین آچیلماسی اوچون بوتون ایشلری باشا چاتدیریب.
میللی بیرلیک حکومتینین تحصیل ناظیری موسی موگریف پایتاخت طرابلس-دا کئچیردیگی مطبوعات کنفرانسیندا سئل‌دن ضرر چکمیش بؤلگه‌لرده‌کی تحصیل موسسه‌لری‌نین 95 فایزی‌نین ضرر گؤردوگونو بیلدیریب.
مکتب‌لرین بازار گونو (24 سپتامبر) گونون‌دن اعتباراً آچیلاجاغینی قئید ائدن موسی موگریف داشقین بؤلگه‌سیندن اولان شاگیردلرین بنغازی-ده‌کی 17 مکتبده تحصیل‌لرینی داوام ائتدیره‌جک‌لرینی آچیقلاییب.
قئید ائدک کی، سپتامبرین 10-دا مرکزی آغ دنیزینده، لیبیا-نین دوغوسوندا تأثیرلی اولان "دانیل" فیرتیناسی بنغازی، بیدا، مرج، سوسه و درنه شهرلرینده داشقین‌لارا سبب اولوب.
بمت-نین اینسانی مسئله‌لر اوزره کووردیناسیون اوفسی‌نین (OCHA) راپوروندا داشقین‌لار نتیجه‌سینده 3 مین 958 نفرین حیاتینی ایتیردیگی، 9 میندن چوخ اینسانین ایسه ایتکین دوشدوگو بیلدیریلیب.
| 1,569 | Arab | South-Azerbaijani | azb |
TRT | تورکیه سوپر لیگینده 1-جی تورون اویون‌لاری کئچیریلیر.
بو گون داها 3 گؤروش باش توتوب.
"سیواس سپور" – "سامسونسپور" ماتچی باریش ایله بیتیب. "آدانا دمیرسپور" "ریزه سپور"و ، "فنرباغچا" ایسه "غازی آنتپ"ی مغلوب یولا سالیب.
تورکیه سوپر لیگی
1-جی تور
11 آوقوست
ترابزونسپور – آنتالیاسپور 0:1
12 آوقوست
کاسیم پاشا – آنکاراگوجو 2:3
کونیاسپور – ایستانبول سپور 1:1
کایسری سپور – قالاتاسارای 0:0
پندیک سپور – حاتای سپور 5:1
13 آوقوست
سیواس سپور – سامسونسپور 1:1
آدانا دمیرسپور – ریزه سپور 1:2
فنرباغچا – غازی آنتپ 1:2
14 آوقوست
21:00 آلانیاسپور – باشاکشهر
21:00 فاتح کاراگومروک – بشیکتاش
| 575 | Arab | South-Azerbaijani | azb |
TRT | عراقین قوزئیینده‌کی پنجه-شیمشک عملیات بؤلگهسینده بؤلوجو ترور هؤرگوتو پ‌کاکایا منسوب ۴ تروریست ضررسیزلشدیریلدی.
ملی ساوونما باخانلیغینین وئردیگی آچیقلامادا آشاغی‌داکی ایفاده‌لر یئر آلدی:
"قهرمان تورک سلاحلی قوه‌لریمیز عراقین قوزئیینده تروریستلره قارشی عملیاتلاری عزمله داوام ائتدیریر. پنجه-شیمشک عملیات بؤلگهسینده یئری معین ائدیلن ۴ پ‌کاکا تروریستی داها آتیش دستک واسطه‌لری و آتاک هلیکوپترلریمیزله ائتکیسیز حالا گتیریلدی".
| 426 | Arab | South-Azerbaijani | azb |
TRT | عراقین قوزئیینده بؤلوجو ترور هؤرگوتو پ‌کاکا عضوو ۴ تروریست داها ضررسیزلشدیریلدی.
میللی ساوونما باخانلیغینین سوسیال مئدیا حسابین‌دا وئریله‌ن آچیقلامادا، تروریستلره قارشی عملیاتلارین داوام ائتدیگی بیلدیریلدی.
آچیقلامادا، عراقین قوزئیینده پنجه-شیمشک عملیات بؤلگهسینده یئری معین ائدیله‌ن ۳ پ‌کاکا تروریستینین آتیش دستک آراجلاری ایله، ۱ پ‌کاکا تروریستینین ایسه هاوا عملیاتی ایله پنجه-ایلدیریم بؤلگهسینده ائتکیسیز حالا گتیریلدیگی ایفاده ائدیلدی.
| 444 | Arab | South-Azerbaijani | azb |
TRT | آذربایجانین خوجالی شهرینده ۲۶ فوریه ۱۹۹۲ده شهید ائدیلن ۶۱۳ نفرین خاطره‌سینی یاد ائتمک اوچون ناخچیوان‌داکی هاچا داغین ذیروه‌سینه چیخما ائتکینلیگی تشکیل ائدیلدی.
آذربایجانین قارس باش کونسوللوغو، ذیروه داغچیلیق و طبیعت ایدمانلاری کلوبو ایله آذربایجان دیل، تاریخ و مدنیت بیرلیگینی یاشاتما و دستکله‌مه درنگی طرفیندن تشکیل ائدیلن پروگرامدا، تورکیه‌نین مختلیف بؤلگه‌لریندن ۲۴ داغچی، آذربایجانین ناخچیوان اؤزارک جمهوریتینه گئتدی. قروپ بورادا آذربایجان‌لی ۷ داغچی ایله بیر آرایا گلدی.
بؤلگه‌نین ان چتین داغلاریندان بیری اولان هاچا داغین ذیروه‌سینه چیخان داغچیلار بورادا آنما مراسمی تشکیل ائتدی.
بیر دقیقه‌لیک سوکوتلا باشلایان مراسمده تورکیه و آذربایجانین میللی مارشلاری سسلندیریلدی. مراسیمده «خوجالی شهیدلرینی رحمت، منتدارلیق و سایغی ایله یاد ائدیریک» یازیلی پالاکارد ایله تورکیه و آذربایجان بایراقلاری آچیلدی.
تدبیرین لیدئری اسکندر دوغان، ایلک دفعه ۶ ایل اؤنجه تشکیل ائدیله‌ن بو فعالیتی گله‌نکسل حالا گتیردیکلرینی سؤیله‌دی.
تورکیه‌نین هر زامان آذربایجانین یانیندا اولدوغونو بیلدیره‌ن دوغان،
«اماجیمیز آذربایجان‌لی قارداشلاریمیزین آجیسینی پایلاشماقدیر» دئدی.
هاچا داغا دیرمانیش تخمیناً ۷ ساعات سۆردو.
| 1,092 | Arab | South-Azerbaijani | azb |
TRT | بو گون یوفا شامپیونلار لیگی‌نین یاریمفینال مرحله‌سینه یئکون وورولوب.
تورنیرین سونونجو فینالچی‌سی اینگیلتره‌ده معینلشیب.
بورادا یئرلی "منچستر سیتی" ایسپانیا نهنگی، شامپیونلار لیگی-نین سونونجو غالیبی "رئال"لا اوز-اوزه گلیب.
بو تیملر آراسینداکی ایلک اویوندا غالیب معینلشمه‌میشدی - 1:1. جاواب گؤروشونده ایسه دارماداغینا سئوینن "منچستر سیتی" فینالا یوکسلیب.
خاطیرلاداق کی، داها اؤنجه "اینتر" ایتالیانین دیگر تمثیلچیسی "میلان"ی ایکی اویونون نتیجه‌سینه اساساً (2:0، 1:0) مغلوب ائده‌رک فینالا یوکسلمیشدی.
شامپیونلار لیگی‌نین فینال ماتچی ژوئن‌ین 10-دا، ایستانبول‌داکی آتاتورک المپیک ایستادیوموندا کئچیریله‌جک.
یوفا شامپیونلار لیگی
یاریمفینالین جاواب اویونو
17 می
"منچستر سیتی" (اینگیلتره) - "رئال" (ایسپانیا) 0:4
قول‌لار: برناردو سیلوا، 23؛ 37. ائدر میلیتاو، 76-اؤز قاپی‌سینا. جولیان آلوارز، 90+1.
داور: شیمون مارسینیاک (لهستان).
منچستر. "اتحاد" ایستادیومو.
ایلک اویون – 1:1.
| 867 | Arab | South-Azerbaijani | azb |
TRT | بو گون فوتبول عذره آوروپا لیگینده قروپ مرحله‌سی‌نین 4-جو تورونون اویون‌لاری کئچیریله‌جک.
"بشیکتاش" سفرده بلژیک-ین "خنگ"ی، "فنرباغچا” ایسه ائوده عینی اؤلکه‌نین " آندرلخت" کلوبو ایله موناسیبت‌لره آیدین‌لیق گتیره‌جک. اولکه میزین دیگر کلوبو "آک حیصارسپور" ایسه ایسپانیانین "سویا" تیمی ایله قارشیلاشاجاق.
آذربایجانین آوروپا لیگینده کی یگانه تمثیلچیسی "قاراباغ" اوکراینادا "ورسکلا" ایله اوز-اوزه گله‌جک. آغدام تمثیلچی‌سی‌نین E قروپون‌داکی رقیبی اینگیلتره "آرسنال"ی پرتغال-ین "اسپورتینگ" کلوبونو قبول ائده‌جک.
قازاخیستان "آستانا"سی 4-جو موسابیقه سینی ائوده کئچیره‌جک. تیمین رقیبی چک-ین " باومیت بابلونتس" تیمی اولاجاق.
آوروپا لیگی
قروپ مرحله‌سی، 4-جو تور
8 نوامبر
لودوگورتس (بولقاریستان) - آئک (قیبریس)
بایرلورکوزن (آلمانیا) - زوریخ (سوئیس)
B قروپو
سلتیک (اسکاتلند) – لایپزیک (آلمانیا)
روزنبرگ (نروژ) - سالزبورگ (اطریش)
C قروپو
اسلاو پراگ (چک) - کوپنهاگن (دانیمارکا)
بوردو (فرانسا) - زنیت (روسیا)
D قروپو
فنرباخچا (تورکیه) - آندرلخت (بلژیک)
دینامو زاگرب (کرواسی) – اسپارتاک (ترناوا، سلوواکی)
E قروپو
ورسکلا (اوکراینا) - قاراباغ (آذربایجان)
آرسنال (اینگیلتره) - اسپورتینگ (پرتغال)
F قروپو
رئال بتیس (ایسپانیا) - آث میلان (ایتالیا)
المپیاکوس (یونانیستان) - دودلانژ (لوگزامبوگ )
G قروپو
اسپارتاک (مسکو، روسیا) - رنجرز (اسکاتلند)
راپید وین (اطریش ) - ویارئال (ایسپانیا)
H قروپو
آپولون لیما سون (قیبریس) - اینتراخت فرانکفورت (آلمانیا)
لاتزیو (ایتالیا) - مارسی (فرانسا)
I قروپو
خنگ (بلژیک) - بشیکتاش (تورکیه)
مالمؤ (سوئد) - سرپسبرگ (نروژ)
J قروپو
آک حیصار سپور (تورکیه) - سویا (ایسپانیا)
کراسنودار (روسیا) - استاندارد لژ(بلژیک )
K قروپو
آستانا (قازاخیستان - باومیت بابلونتس (چک)
دینامو (کیئو، اوکراینا) – رن (فرانسا)
L قروپو
باته بوریسوف (بئلاروس) - چلسی (اینگیلتره)
ویدتون (ماجاریستان) - پائوک (یونانیستان)
| 1,698 | Arab | South-Azerbaijani | azb |
TRT | روسیا پرزیدنتی ولادیمیر پوتین تورکیه، ایران و روسیا پرزیدنت‌لری‌نین ایشتیراکی ایله سوچی-ده کئچیریلن سوریه موضوعلو توپلانتی‌دان سونرا قاتیلدیغی کنفرانسدا چیخیش ائده‌رک، اؤلکه‌سین‌ده کی بؤیوک شیرکت‌لری محاربه‌یه حاضیر اولماغا چاغیردی.
ولادیمیر پوتین کنفرانس داکی چیخیشیندا روسیانین حربی خرج‌لری‌نین آرتیریلماسی‌نین و یئنی حربی سرمایه‌لرین واجیب‌لیگینی وورغولادی.
روسیا پرزیدنتی:"اگر قازانماق ایستییریکسه، داها یاخشی اولمالیییق" دئیه‌رک روسیانین حربی قوه‌سی‌نین غرب اؤلکهلرینین حربی قوه‌سیندن اوستون اولماق مجبوریتینده اولدوغونو قئید ائتدی.
قئید ائدک کی، روس قوشونلاری 2008-جی ایلدکی روسیا-گورجوستان قارشیدورماسیندان سونرا کئچمیش سووئت آوادانلیقلاریندان تمیزلنمیش، اوردودا گئنیش میقیاسدا مدرن لشمه پروسئسی باشلامیشدی.
روسیانین اؤتن ایله عایید حربی خرج‌لری میللی گلیرین 3،3%-نی کئچه‌رک، رکورد رقمه یوکسلیب.
روسیانین حربی خرج‌لری ان بؤیوک رقیبی اولان ناتو-نون حربی خرج‌لرین‌دن 30% آزدیر.
اینگیلتره‌نین باش ناظیری ترزا می بازار ارته‌سی گونو روسیانین سیبر هوجوم‌لاری‌نین دونیانی تهدید ائتدیگینی بیلدیرمیشدی. ترزا می-ین: "اونلارین نه ائتدیگینی بیلیریک" دئیه‌رک روسیانی هدف گؤسترمه‌سی‌نین، پوتین‌ین "محاربه‌یه حاضیرلیق" موضوعلو چیخیشی‌نین اساس سببی اولدوغو بیلدیریلیر.
| 1,163 | Arab | South-Azerbaijani | azb |
TRT | ونزوئلا آلمانیا ایله موناسیبت‌لرده باشلایان "نورماللاشما سوروجی" موناسیبتیله داها اول "آرزو اولونماز شخص" اعلان ائده‌رک گؤندردیگی آلمانیانین ونزوئلا-داکی سفیری سفیر دانیل مارتین کرینرین اؤلکه‌یه دؤنوشونه ایجازه وئردی.
آیلاردیر بؤیوک بیر سیاسی بحران ایچینده اولان و دؤولت چئوریلیشی جهدلرینه صحنه اولان ونزوئلا-دا اؤزونو موقتی دؤولت باشچی‌سی اعلان ائدن پارلامئنت صدری خوان گوایدو رهبرلیگیندکی موخالیفته آچیق دستک وئرن آلمانیا ایله ونزوئلا حکومتی آراسیندا بوزلار اریمه‌یه باشلاییب.
ونزوئلا خاریجی ایشلر ناظیری خورخه آریزا ایکی اؤلکه موناسیبت‌لرین‌دکی نورماللاشما پروسه سینی سوسیال مئدیا حسابی واسطه‌سیله بیلدیردی.
آریزا دؤولت باشچی‌سی نیکولاس مادورونون مارسین 6-دا "آرزو اولونماز شخص" اعلان ائدیله‌رک اؤلکه‌دن گؤندریلن آلمانیانین کاراکاس-داکی سفیری دانیل مارتین کرینرین "قارشی‌لیق‌لی حؤرمت چرچیوهسینده ایکی طرفین ده خیرینه بیر پروقرام ترتیب ائتمک اوچون" ونزوئلا-یا دؤنوشونه ایجازه وئردیگینی قئید ائتدی.
مسئله‌یه دایر ونزوئلا خاریجی ایشلر ناظیرلیگی ده بیانات یایدی.
یازیلی بیاناتدا ونزوئلانین خاریجی ایشلر ناظیرینین آوروپا ایشلری عذره معاوینی یوان گیل و آلمانیا خاریجی ایشلر ناظیرلیگی‌نین لاتین امریکاسی و کاریب ایشلری عذره دیرکتورو ماریان شوگرافین آلمانیانین پایتاختی برلین-ده گؤروشدوک‌لری باره‌ده معلومات یاییلدی.
بو توپلانتی ایله ایکی اؤلکه موناسیبت‌لرینده "نورماللاشما سوروجی"نین باشلانیلدیغی بیل‌دیریلن بیاناتدا مادورونون "آرزو اولونماز شخص" اعلانینی لغو ائتمه‌یه، آلمان حکومتینین ایسه طرف‌لرین خیرینه پروقرامین ترتیب اولونماسی اوچون کرینری یئنی‌دن ونزوئلا-یا گؤندرمه‌یه قرار وئردیگی قئید ائدیلدی.
| 1,502 | Arab | South-Azerbaijani | azb |
TRT | تورکیه، بؤلوجو ترور هؤرگوتو پ‌کاکانین سوریه قولو ی.پ.گ‌نین بؤلگه‌نین "ازیلگن" اوشاغی اولماسینا ایجازه وئرمه‌یه‌جک.
میلی ساوونما باخانی فیکری ایشیق، قاتیلدیغی جان‌لی یاییندا گوندمی دگرلندیردی.
آمریکانین ی.پ.گ‌یه ائتدیک‌لری یاردیملا ایلگیلی مکتوبا باغلی دانیشان ناظر ایشیق، آمریکانین سؤزونون تعقیبچی‌سی اولا‌جاق‌لارینی ایفاده ائده‌رک آمریکا ساوونما باخانی جیمز متیس ایله چرشنبه گونو گؤروشه‌جیینی آچیقلادی.
آمریکا، تورکیه‌یه گؤندردیگی مکتوبدا، ترور هؤرگوتو ی.پ.گ‌یه وئردیگی سلاح‌لارین داعشه قارشی ایستیفاده ائدیله‌جیینی، داعش مغلوب اولدوقدان سونرا دا بو سلاح‌لارین توپلاناجاغینی، تورکیه‌یه بو سلاح‌لارین گیرممه‌سی اوچون بیر مکانیزم میدانا گتیردیکلرینی، ی.پ.گ‌یه وئریلن سلاحلار حاقیندا تورکیه‌نی بیلگیلندیره‌جکلرینی ایفاده ائتمیشدی.
| 730 | Arab | South-Azerbaijani | azb |
TRT | روسیا پرزیدنتی ولادیمیر پوتین ارمنیستان‌لی همکاری آرمن سارکیسیانا زنگ ائده‌رک اؤلکه باش وئرن سون پروسئس‌لرله باغلی ماراقلانیب.
روسیا باشقانلیق سارایی (کرملین)دان وئریلن آچیقلامادا بیلدیریلیر: "تلفون دانیشیغی زامانی ایکی لیدر ارمنیستان-دا باش وئرن بحرانا دایر فیکیر موبادیله‌سی آپاریب. بحرانین حلی اوچون ارمنیستان‌داکی بوتون سیاسی مرکزلرین سعی گؤسترمه‌لی و مسئولیت‌لی اولما‌لاری وورغولانیب. پوتین و سارکیسیان بوتون طرفلر آراسیندا آنایاساسا تام معناسی ایله باغلی یاپیجی دانیشیقلارین باشلانیلماسی‌نین طرفداری اولدوق‌لارینی سؤیله‌ییب."
| 535 | Arab | South-Azerbaijani | azb |
TRT | آذربایجان ساوونما باخانلیغین‌دن وئریلن آچیقلامادا، سلاحلی گوجلرین 12 - 18 نوامبر تاریخ‌لری آراسیندا گئنیش قاتیلیملی مانور ائدجیی بیلدیریلدی.
چتین اراضی شرط‌لرینده ائدیلمه‌سی پلان‌لانان مانورا 60 میندن چوخ پرسنل، 50دن چوخ اوچاق و هلیکوپتر، 150دن چوخ زره‌لی آراج ایله موشک و توپچو بیرلیک‌لری‌نین قاتیلماسی پلانلاشدیریلیر.
| 322 | Arab | South-Azerbaijani | azb |
TRT | ونزوئلا-نین پایتاختی کاراکاس-دا بعضی سفیرلیک‌لر و خاریجی میسیون نماینده‌لیک‌لری‌نین یئرلشدیگی لا کاستل‌لانا سمتینده آشکار اولونان الده قاییرما پارتلاییجی محو ائدیلدی.
ونزوئلا مطبوعاتی‌نین یایدیغی خبرلره گؤره، شوبهه‌لی پاکت یول کنارینا قویولوب. پاکتین معین اولونماسیندان سونرا بولیوارجی میللی کشفیات خیدمتی‌نین (SEBIN) بومبا امحا دسته‌لری پایتاخت کاراکاس-ین لا کاستل‌لانا سمتینه گیریشی و چیخیش‌لاری باغلاییب‌لار پاکت دسته‌لرین نظارتی آلتیندا پارتلادیب.
پاکتین الده قاییرما اولان پارتلاییجی ماده‌لردن عبارت اولدوغو معینلشدیریلیب.
قئید ائدک کی، ونزوئلا موخالیفتچی‌لری‌نین آوریلین 30-داکی اوغورسوز حربی چئوریلیشی تشکیل ائدن شخص‌لردن بیری لوپولدو لوپزین قاچدیغی ایسپانیا سفیرلیگی ده لا کاستل‌لانا سمتینده‌دیر.
اؤلکه‌ده کئچن هفته موخالیفتچی‌لرین اکثریت تشکیل ائتدیگی پارلامئنت بیناسی دا بومبا خبرین‌دن سونرا بوشالدیلمیش، بیر گون عرضینده بینایا گیریش دایاندیریلمیشدی.
| 861 | Arab | South-Azerbaijani | azb |
TRT | تورکیه-ده سون گون عرضینده یئنی نوع کوروناویروس‌دان (کووید-19) 28 نفر وفات ائدیب.
بو باره‌ده تورکیه-نین ساغلیق ناظیرلیگیندن بیلدیریب‌لر.
معلوماتا اساساً، اؤلکه‌ده کوروناویروس انفکسیونون معین ائدیلمه‌سی ایله علاقه‌دار 182 مین 216 نفر تست ائدیلیب، 6 893 یئنی یولوخما حالی قئیده آلینیب.
قئید ائدیلیب کی، اؤتن گون کوروناویروس‌دان 11 مین 207 نفر ساغالیب.
| 351 | Arab | South-Azerbaijani | azb |
TRT | ایران-دا اؤتن گون عرضینده 13 مین 352 نفر کروناویروسا (کووید-19) یولوخوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لاری‌نین سؤزلرینه گؤره، بونونلا دا ایران-دا بو ویروسا یولوخان‌لارین سایی 788 مین 473 نفره چاتیب. ویروس داشیییجیلاریندان 5 مین 691 نفرین وضعیتی آغیر قیمتلندیریلیر.
سادات لاری علاوه ائدیب کی، اؤتن گون عرضینده ایران-دا 482 نفر کروناویروس‌دان اؤلوب. بئله‌لیکله ایران-دا بو ویروس‌دان اؤلن‌لرین سایی 42 مین 461 نفره یوکسلیب.
ناظیرلیک رسمی‌سی بیلدیریب کی، ایران-دا ایندییه‌دک 570 مین 774 نفر کروناویروس‌دان ساغالیب.
ایران-دا ایندییه‌دک 5،58 میلیون‌دان چوخ دیاقنوز تستی حیاتا کئچیریلیب.
سادات لاری دئییب کی، ایرانین 27 ویلایتی قیرمیزی زونا، 4 ویلایتی ایسه نارینجی زونا حساب اولونور.
| 746 | Arab | South-Azerbaijani | azb |
TRT | اینگیلتره لیگی‌نین تمثیلچیسی "نیوکاسل" ساتیشا چیخاریلیب. بو باره‌ده کلوب‌دان آچیقلاما وئریلیب. بیلدیریلیب کی، پریمیر لیگین ان قدیم ساکین‌لرین‌دن بیری اولان کلوب صاحبی مایک اشلی طرفیندن ساتیشا چیخاریلیب.
ساتیشین شرط‌لری و مالیه طرفی حاقیندا خبر وئریلمه‌سه ده، ساتیشین ایلین سونونا قدر رئاللاشماسی پلانلاشدیریلیب.
اینگیلتر‌لی میلیاردر "نیوکاسل"ی 2007-جی ایلده آلیب. 124 ایللیک تاریخی اولان "نیوکاسل" 2008/09 مؤسومونده پرمیر لیگی ترک ائتمیش، اؤتن مؤسوم ایسه یئنی‌دن یوکسک دسته‌یه قاییتمیشدی.
حاضیرکی مؤسومده 8 توردان سونرا "نیوکاسل" 11 امتیاز توپلاییب و پرمیر لیگده 9-جو یئری توتور.
| 581 | Arab | South-Azerbaijani | azb |
TRT | دیاربکیر و بین‌گؤل‌ده بؤلوجو ترور هؤرگوتو پ‌کاکایا قارشی «ارن قیش-۳ شهید ژاندارما یوزباشی ارجان قورد لیجه-ساغ‌گؤزه عملیاتی» باشلادیلدی.
ایچ ایشلری باخانلیغیندان وئریله‌ن معلوماتا گؤره، عملیاتا دیارباکیر ژاندارماسینین ایداره‌سین‌ده ۱۳۴ عملیاتی تیمده ۲ مین ۱۰۳ پرسنل قاتیلیر .
آچیقلامادا اؤلکه‌ده ترورون تامامیله آرادان قالدیریلماسی اوچون حیاتا گئچیریله‌ن ارن قیش عملیاتلارینین خالقین دستگی ایله، اینانجلی و عزملی شکیلده اوغورلا داوام ائتدیگی وورغولاندی.
| 453 | Arab | South-Azerbaijani | azb |
TRT | دونیا کوپاسی موسابیقه لرینین اویناندیغی روسیایا گیلاس صادراتی 17 ژوئن دن اعتباراً کئچن ایلین موافیق دؤورو ایله موقاییسه‌ده 117 فایز آرتا‌راق 12 مین 900 تونا چیخدی.
تورکیه‌دن اؤلکه خاریجینه گؤندریلن 45 مین 196 تون گیلاسین 28 فایزینی روسیا ساتین آلدی.
اولوداغ میوه-سبزه صادراتچیلار بیرلیگی‌نین صدر معاوینی سنیح یازگان موضوع ایله باغلی آچیقلاماسیندا دئییب: " دونیا کوپاسی‌نین گیلاس صادراتینا مثبت تأثیری اولدو. موسابیقه لره باخماق اوچون روسیایا گئدن موختلیف اؤلکه‌لردن اینسانلارا تورکیه‌نین گیلاسینی یئدیزدیریریک."
| 513 | Arab | South-Azerbaijani | azb |
TRT | دونیانین ان اسکی گولوشو قارقامیشدا.
غازی آنتپ‌ده‌کی قارقامیش آنتیک شهرینده بو ایلکی آشاماسی تامام‌لانان قازینتی ایشلرینده اوزرینده "گولوش" ایموجی‌سی اولان 3 مین 700 ایللیک شربت کوزه‌سی تاپیلدی.
سوریه سرحدینه صیفیر نقطه‌ده اولان دونیانین ان اؤنملی آنتیک شهرلرین‌دن بیری اولان قارقامیشدا تورک-ایتالیالی قروپ طرفیندن گون ایشیغینا چیخاریلان 3 مین 700 ایللیک کوزهنین اوزرین‌دکی "گولوجوک" ایموجی‌سی دقت چکیر.
"قارقامیش آنتیک شهری"نده حیاتا گئچیریلن قازینتی‌لارا باشقانلیق ائدن ایتالیانین بولونیا اونیورسیته‌سی پروفسورو نیکولو مارچتی، قارقامیش آنتیک شهری‌نین میلاددان اول 2.جی مین ایلده آنادولودا و مزوپوتامیادا حؤکم سورن هیتیتلرین اؤنملی شهرلرین‌دن بیری اولدوغونو سؤیله‌دی.
مارچتی، تورکیه‌نین ان گئنیش معمارلیق قازینتی ساحه‌سینده چالیشدیق‌لارینا دقت چکه‌رک قارقامیشدا بو ایله قدر عمومیتله دمیر دؤورونه، گئج هیتیت دؤورونه عاید قالیق‌لار تاپدیق‌لارینی، آنجاق بو ایل هیتیت امپراتورلوغونا عاید طبقه‌لره چاتدیق‌لارینی وورغولادی.
قارقامیش کرال‌لیغینا عاید اؤنملی معلومات‌لارین گون ایشیغینا چیخدیغینی ایضاح ائدن مارچتی، بو معلومات‌لار ایشیغیندا تاریخده یئنی صحیفه‌لر یازابیله‌جکلرینی ایفاده ائتدی.
نیکولو مارچتی، شهرین نئکروپول ساحه‌سینده او دؤورده تابوت اولاراق ایستیفاده ائدیلن کوب‌لر، اینسان‌لارین کول‌لری‌نین قویولدوغو تورپاق‌دان قاب‌لار، ساخسی‌لار، بزک اشیا‌لاری تاپدیق‌لارینی وورغولایا‌راق،
"نئکروپول ساحه‌سینده مختلیف کوپ‌لر، قاب‌لار تاپدیق. بون‌لاردان ان ماراق‌لی‌سی، میلاددان اول 1700.جی ایله عاید اوزرینده گولوجوک ایموجی‌سی اولان بیر کوزه. بو کوزه شربت ایچمک اوچون ایستیفاده ائدیلمیش. احتمالا دونیانین ان اسکی گولومسمه‌سی. بونو یاپان اوستا نه مقصدله بو ایموجینی چکمیش بیلمیریک آنجاق بیز گولوجوک اولاراق دگرلندیریریک" شکلینده دانیشدی.
اوزرینده گولومسمه ایموجی‌سی اولان کوزهنین پارچالانمیش اولاراق گون ایشیغینا چیخاریلدیغینا توخونان مارچتی، تاریخی اثرین داها سونرا اوستا تعمیرچیلر طرفیندن بیرلشدیریلدیگینی و اورتایا بنزرسیز بیر اثرین اورتایا چیخدیغینی بیلدیردی.
مارچتی، ایموجی‌لی کوزهنین دیگر تاپینتلارلا بیرلیکده غازی آنتپ آرکئولوژی موزه‌سینه تسلیم ائدیله‌جیینی سؤزلرینه علاوه ائتدی.
| 1,994 | Arab | South-Azerbaijani | azb |
TRT | آمریکا، ایرانین سپاه اوردوسونون بصره کؤرفزینده آمریکانین ۵.جی دونانماسینا عاید اینسانسیز بیر گمینی اله گئچیرمه جهدینین قارشیسینین آلیندیغینی آچیقلادی.
آمریکا حربی دنیز گوجلریندن وئریلن یازیلی آچیقلامادا،
"ایرانین سپاه اوردوسو دونانماسینا عاید بیر گمینین آمریکانین ۵.جی دونانماسینین کنترلونداکی بیر اینسانسیز گمینی۲۹-۳۰ آگوست گئجه‌سی بصره کؤرفزینده اله کئچیرمه‌سینی انگلله‌دیک" ایفاده‌سی ایشله‌دیلدی.
آچیقلامادا، آمریکا دنیز گوجلری مرکز قونوتانی برد کوپرین، "ایران سپاه اوردوسونون حرکتلری آلچاقجادیر، باغیشلانماز و دنیزچیلیک گوجلرینین داورانیشینا اویغون دئییلدیر" شکلینده‌کی ایفاده‌لرینه یئر وئریلدی.
| 600 | Arab | South-Azerbaijani | azb |
TRT | تورکیه‌نین عدالت ناظیری بکیر بوزداغ ایله بیرلیکده آمریکایا گئدن عدالت ناظیرلیگی‌نین نماینده هئیتی‌نین آمریکا طرفی ایله فتح الله چی ترور تشکیلاتی‌نین (فتو) قولدورباشی‌سی فتح الله گولن‌ین اعاده سی مسئله‌سینه دایر گؤروشو اولدو.
ناظیرلیک رسمی‌لری‌نین وئردیگی معلوماتا گؤره، عدالت ناظیرلیگی اولوسلار آراسی حقوق و خاریجی علاقه‌لر عذره باش مودیرینین یاردیمجیسی فاریس کاراکین رهبرلیک ائتدیگی نماینده هئیتی‌نین پایتاخت واشینگتن-داکی گؤروشو تخمینن 4 ساعت داوام ائتدی.
گؤروشده فتو سوروشدورماسینی آپاران آنکارا جمهوریت باش ساووجیسی‌نین 3 ساووجیسی دا ایشتیراک ائتدی. گولن‌ین اعاده سی پروسه سیله باغلی بوتون مسئله‌لر تکنیکی دئتال‌لاری ایله بیرلیکده موذاکیره اولدو،تورکیه طرفی آمریکا طرفینه حقوقی چرچیوه ایله باغلی معلومات‌لار وئردی.
| 720 | Arab | South-Azerbaijani | azb |
TRT | اینگیلتره، اوروپا بیرلیگینه "تامام" می دئیه‌جک "داوام" می؟
اؤلکه‌نین، بیرلیکده قالیب قالمایاجاغی‌نین بللی اولاجاغی تاریخی رفراندوم پروسه‌سینده کامپانیا‌لار داوام ائدیر.
صاباح گئدیله‌جک صاندیق اؤنجه‌سی آنکت‌لرده سس‌لر باشا باش گؤرونور.
لندن‌ین تورک کؤکنلی اسکی بلدیه باشقانی بوریس جوهانسون ایله، پرزیدنت مقامینی کئچن آی جوهانسون‌دان آلان مسلمان بلدیه باشقانی صادق خان، لندن‌دکی فعالیت ساحه‌سی ومبلی آرئنادا، قارشی-قارشییا گلدی.
بوریس جوهانسون، "آیریلیغا سس وئر" کامپانیاسی‌نین، سئچیجی‌لر اومید وعد ائتدیگینی ساووناراک "اگر بیرلیکدن چیخماق اوچون سس وئریر و نظارتی گئری آلساق بو پرشمبه‌نین اؤلکه‌میزین موستقیل‌لیک گونو اولا بیله‌جگینه اینانیرام." دئدی.
خلفی صادق خان ایسه یوهنسونون کامپانیاسی‌نین بیر "نیفرت لاییحه‌سی" اولدوغو فیکیرینده.
اینگیلتره‌نین اوروپا بیرلیگینده عضو‌لوگونون داوام ائتمه‌سینی ایسته‌ین خان، بونون وطنداش‌لارین امنیتینه، حقوقلارینا، آلیش گوجونه و ایش حقوقلارینا مثبت تأثیری اولاجاغینی سؤیله‌دی.
اینگیلتره‌ده کئچیریله‌جک رفراندوم آلماندا دا مذاکیره ائدیلدی.
آلمان مالیه ناظری، اینگیلتره‌ده سئچیجی‌نین بیرلیکده قالماق‌دان یانا سس ایستیفاده اومید ائتدیگینی آنجاق نتیجه نه اولورسا اولسون اوروپا بیرلیگینده ایشلر اسکیسی کیمی داوام ائده بیلمیه‌جگینی ایفاده ائتدی.
اسکی فرانسا پرزیدنتی سارکوزی ده اینگیلتره کیمی دینامیک بیر اؤلکه‌نین آیریلماسی‌نین بیرلیگه بؤیوک ضرر وئره بیله‌جگینی سؤیله‌دی.
اینگیلیس‌لرین اسکی فوتبال اولدوزو دیوید بکام دا اجتماعی مئدیا حسابین‌دان ائتدیگی آچیقلامادا بیرلیکده قالماق‌دان یانا اولدوغو ائشیتدیردی.
صاباح ائدیله‌جک خالق اویلاماسی‌نین نتیجه‌سی‌نین جمعه گونو سحره قارشی معین اولماسی گؤزلنیلیر.
| 1,535 | Arab | South-Azerbaijani | azb |
TRT | ناتونون باش کاتیبی ینس استولتنبرگ آرتان گوونلیک تهدیدلری قارشی‌سیندا امریکا ایله آوروپا اتفاقی آراسیندا طرفداشلیغین داوام ائتمه‌سی‌نین واجیب‌لیگینی وورغولادی.
ینس استولتنبرگ-ین اینگیلتره‌نین " د گاردین" قزئتینده مقاله‌سی درج اولوندو.
استولتنبرگ مقاله‌سینده: " عصریمیزین ان بؤیوک گوونلیک پروبلئم‌لری ایله اوز-اوزه یک. حاضردا آوروپا و آمریکا آراسینداکی طرفداشلیغین قیمتی سورغولایاجاق زمان دئییل دیرایفاده‌لرینی ایشله‌دیر.
آورپا اتفاقی و واشینگتن آراسینداکی طرفداشلیغین 67 ایل عرضینده باریش، آزادلیق و رفاهین منبعی اولدوغونو قئید ائدن استولتنبرگ: "بو طرفداش‌لیق سایه‌سینده سووئت‌لر بیرلیگی چؤکدو و سویوق ساواش سونا چاتدی. بو، آوروپادا اینتقراسیونو تامین ائده‌رک بو گون صاحیب اولدوغوموز گؤرونمه‌میش بیر باریش و وارلیق اورتامینی یاراتدی" دئیه یازیر.
وار اولان امکداشلیغین آرتا‌راق داوام ائتمه‌سی‌نین واجیب‌لیگینی وورغولایان استولتنبرگ:"بو غیری-معین واخت‌لاردا گوجلو بیر آمریکا لیدئرلیگینه احتیاجیمیز وار. آوروپا‌لی‌لارین دا بو یوکون عدالت‌لی پایینا چیگین وئرمه‌لرینه احتیاجیمیز وار. هامی‌سین‌دان اهمیت‌لی اولان ایسه، مؤوجود اولان طرفداشلیغین قیمتینی آنلاماغیمیزدیر. فرق‌لی‌لیک‌لریمیزی درین‌لش‌دیرمک‌دنسه، بیزی بیرلش‌دیرن شئی‌لری آرتیرمالیییق. یولا تک داوام ائتمک نه آوروپا، نه ده آمریکا اوچون اویغون واریانت دئییل" یازیر.
| 1,221 | Arab | South-Azerbaijani | azb |
TRT | فرانسادا "ساری جیلیقالیلار"ین 5 آیدان چوخ داوام ائدن آکسیا‌لاری اؤلکه توریزمینه منفی تأثیر گؤستردی.
فرانسا میللی ایستاتیستیک و ایقییصادی تدقیقات‌لار اینستیتوتونون یایدیغی معلومات‌لارا گؤره، آکسیا‌لار سببیندن خاریجی توریست‌لرین خصوصیله، پایتاخت پاریسه اولان سفرلری آزالیب.
بو ایلین ایلک اوچ آییندا کئچن ایلین عینی دؤورونه گؤره توریست‌لرین گلیشینده 2.5 فایز آزالما موشاهیده اولونوب.
نوماییش‌لرین کئچیریلدیگی ژانویه، فوریه و مارس آیلاریندا کئچن ایلین عینی دؤورونه گؤره هتل رزرواسیون لاردا بوتون اؤلکه میقیاسیندا 1.3، پاریس-ین ده داخیل اولدوغو Ile-de-France بولگه‌سینده 4.6 فایز آزالمانین اولدوغو قئید ائدیلیر.
لاکین اؤلکه‌ده 4 و 5 اولدوزلو هتل لرده بیر آزالمانین اولمادیغی دا بیلدیریلیر.
شهر مرکزلرین‌دن اوزاق اولان توریزم مکان‌لارینا سیاحتلر 4.2 فایز یوکسلیب.
فرانسانین ایقتیصادیات ناظری لی ماری فوریه آییندا " ساری جیلیقالیلار"ین آکسیا‌لاری‌نین اؤلکه ایقتیصادیاتینا جدی تأثیرین‌دن دانیشارکن باش وئرن حادثه‌لرین ایقتیصادی بؤیومه‌یه 0.2 فایزلیک منفی تأثیری‌نین اولدوغونو سؤیله‌میشدی.
خاطیرلداق کی، یانا‌جاق قیمت‌لرینه و ایقتیصادی شرط‌لره رئاکسیا اولاراق باشلایان، داها سونرا پرزیدنت امانوئل ماکرونون رهبرلیگینه قارشی آکسیا‌لارا چئوریلن "ساری جیلیقالیلار"ین نوماییش‌لری 17 نوامبر 2018-جی ایلدن بو یانا داوام ائدیر.
| 1,213 | Arab | South-Azerbaijani | azb |
TRT | الجزایر فرانسانین پایتاختی پاریس‌دکی دونیا کوپاسی قارشیلاشمالاری قوتلامالاری زامانی بایراغی‌نین یاندیریلماسینی قیناییب.
الجزایر دؤولت رادیوسونا بیان ائدن موجاهیدلر ناظیری طیب زیتونی پاریس-ده فرانسیزلارین دونیا کوپاسی موسابیقه سیندن سونرا شنبه گونو کئچیردیک‌لری مراسیم‌لر زامانی الجزایرین بایراغینی یاندیرماسینی پیسله‌ییب. او دئییب: "فرانسا ایشغالینا (1860-1962) قارشی ایللرله موباریزه آپاردیق. گؤرونور، الجزایرین کئچمیشی تاریخی و بو گونو هله ده بعضی میللت‌لری ناراحات ائدیر."
قئید ائدک کی، روسیادا 2018 فوتبول دونیا کوپاسی زامانی آرژانتین ایله کئچیریلن موسابیقه‌دن سونرا فرانسانین دؤردده بیر فینالا یوکسلدیگینی قئید فرانسیز طرفدارلار پاریس-ده بیر میداندا الجزایر بایراغینی یاندیریب‌لار. گؤرونتولر سوسیال مئدیادا بؤیوک رئاکسیا‌لارا سبب اولوب.
| 742 | Arab | South-Azerbaijani | azb |
TRT | ارمنیستان اوردوسو، جبهه خطین‌دکی آذربایجان یئرلشیم یئرلرینه توپلارلا آتیش ائتدی، جان ایتکی‌سی یاشانمازکن، مادی زیان میدانا گلدی.
آذربایجان ساوونما باخانلیغیدان وئریلن آچیقلامادا، ارمنیستان اوردوسونون جبهه خطینده وضعیتی یئنی‌دن گرگینلشدیرمک ایسته‌دیگی بیلدیریلدی.
آچیقلامادا، بو گون گون اورتا ساعاتلاریندا ترتر بؤلگه‌سی قاپان‌لی کندینه 60 میلیمترلیک توپلارلا آتیش ائدیلدیگی قید ائدیلدی.
آذربایجان اوردوسونون دا ارمنیستان اوردوسونا آتیشلا قارشیلیق وئردیگی ایفاده ائدیلدی.
| 471 | Arab | South-Azerbaijani | azb |
TRT | جمهور باشقانی رجب طیب اردوغان آذربایجانین ائرمنیستان طرفیندن ایشغال اولونموش اراضی‌لری‌نین آزاد ائدیلمه‌سینه حصر اولونان ظفر پارادینا قاتیلماق اوچون پایتاخت باکی-دا‌دیر.
دسامبرین 9-دا بو اؤلکه‌یه گئدن جمهور باشقانی اردوغان اوولجه بو گون آذربایجان پرزیدنتی ایلهام علی یئوله بیرلیکده فخری خیابانا گله‌رک حیدر علی یئوین خاطره‌سینی احتیراملا یاد ائدیب‌لر.
دؤولت باشچی‌لاری اولو اؤندرین مزاری اؤنونه اکلیل‌لر قویوب‌لار.
داها سونرا تورکیه و آذربایجان پرزیدنت‌لری شهیدلر خیابانینی زیارت ائدیب‌لر.
دؤولت باشچی‌لاری شهیدلریمیزین عزیز خاطره‌سینی درین احتیراملا یاد ائدیب‌لر. آذربایجان و تورکیه دؤولت باشچی‌لاری "ابدی مشعل" عابده‌سی‌نین اؤنونه اکلیل قویوب‌لار.
دؤولت باشچی‌لاری داها سونرا بیرلیکده ظفر پارادیندا ایشتیراک ائده‌جک‌لر.
جمهور باشقانی اردوغان اوچون گنج‌لیک ساراییندا رسمی قارشیلاما مراسیمی کئچیریله‌جک.
گؤروش‌لردن سونرا ایکی لیدر گوندمی قیمتلندیرمک اوچون بیرگه مطبوعات کنفرانسیندا ایشتیراک اده‌جک.
| 899 | Arab | South-Azerbaijani | azb |
TRT | ایران-دا اؤتن گون عرضینده داها 1757 نفر کروناویروسا (کووید-19) یولوخوب.
بونو ایرانین ساغلیق ناظیرلیگی‌نین مطبوعات خیدمتی‌نین رهبری کیانوش جهانپور دئییب.
اونون سؤزلرینه گؤره، بونونلا دا ایران-دا ویروسا یولوخان‌لارین سایی 118 مین 392 نفره یوکسلیب. اونلاردان 2 مین 716 نفرین وضعیتی آغیردیر.
جهانپور علاوه ائدیب کی، اؤتن 24 ساعات عرضینده داها 35 نفرین اؤلمه‌سی ایله ایران-دا بو ویروس‌دان اؤلن‌لرین سایی 6 مین 937 نفره چاتیب.
ناظیرلیک رسمی‌سی ایران-دا ایندییه‌دک 93 مین 147 نفرین کروناویروس‌دان ساغالدیغینی دئییب.
| 509 | Arab | South-Azerbaijani | azb |
TRT | جمهورباشقانی رجب طیب اردوغان، قیرقیزیستان جمهورباشقانی سادر جاپارووو آد گونو موناسیبتی ایله تبریک ائتدی.
قیرقیزیستان جمهورباشقانلیغی طرفیندن وئریله‌ن آچیقلامادا، جمهورباشقانی اردوغانین مئساژیندا، قیرقیزیستانلا اورتاق دیل، دین، تاریخ، مدنیت و دگرلره دایالی چوخ طرفلی ایلیشکیلرین یئنی استراتژیک اورتاقلیق سویه‌سینه چاتماسیندان ممنونلوغونو ایفاده ائتدیگی بیلدیریلدی.
آچیقلامادا جمهورباشقانی اردوغانین دوست و قارداش قیرقیزیستانلا تۆرک دؤولتلری تشکیلاتی چرچیوهسینده چوخ طرفلی فورمت باشدا اولماق اۆزره ایکیلی و بؤلگه‌سل ایلیشکیلری گلیشدیرمک، بئله‌لیکله قارشی‌لیق‌لی یارار گتیرن امکداشلیغین بوتون ساحه‌لرده گوونلیک، ثابت‌لیک و رفاها قاتقی وئرمک اوچون قارشی‌لیق‌لی چابا گؤسترمه‌یه داوام ائده‌جکلرینی بیلدیردیگی ایفاده ائدیلدی.
جمهورباشقانی اردوغانین جمهورباشقانی جاپارووون دوغوم گونونو قوتلادیغی مئساژیندا:
"قارداش خالقلاریمیز آراسینداکی باغلارین گوجلو قالماسینی و هر گئچن گون درینلشه‌ن ایکیلی ایلیشکیلریمیز سایه‌سینده تورکیه ایله قیرقیزیستان آراسینداکی دوستلوغون عصر بویو داوام ائتمه‌سینی دیله‌ییرم" ایفاده‌لری یئر آلدی.
| 1,016 | Arab | South-Azerbaijani | azb |
TRT | فوتبول عذره آوروپا لیگینده یاریم فینال مرحله‌سینه یئکون وورولوب.
ایسپانیا و اطریش-ده باش توتا‌جاق جاواب گؤروش‌لرین‌دن سونرا هر ایکی فینالچی‌نین آدینا آیدین‌لیق گلیب.
ارکن فینال آدلان‌دیریلان "آتلتیکو" – "آرسنال" جوتو بو دفعه مادریدده اوز-اوزه گلیب. لندن-ده کئچیریلن ایلک گؤروشده 1:1 حسابلی برابرلیک قئیده آلیندیغین‌دان تیملرین فینالا چیخماق شانسی برابر قیمتلندیریلیردی. دوغما میداندا مینیموم حسابلا قالیب گلن مادرید تمثیلچیسی فینالا وثیقه قازانیب.
دیگر یاریم فینال گؤروشونده ایسه سفرده 2 جاواب‌سیز گل ایله اودوزموش "زالسبورگ" دوغما میداندا مارسی "الیمپیک"ی ایله قارشیلاشیب. اطریش-لیلرین دوغما میداندا حل ائدیجی اویونا وثیقه قازانماق اوچون الیندن گلنی ائدجگی شوبهه دوغورموردو. بو تیم حتی ایکینجی حیسه‌ده ووردوغو ایکی گل ایله عمومی حسابا تارازلیق گتیرمگی ده باجاریب و موسابیقه‌نی علاوه واختا داشیییب. لاکین علاوه واختین سون‌لاریندا فرانسیزلار بوراخیلان گل لاردان بیری‌نین عوضینی چیخماغا نایل اولوب‌لار. بو، هم ده "المپیک"ی یورولیگین فینالینا داشیییب.
آوروپا لیگی
یاریم فینالین جاواب اویون‌لاری
3 می
"آتلتیکو" (ایسپانیا) – "آرسنال" (اینگیلتره) 0:1
ایلک اویون - 1:1.
"زالسبورگ" (اطریش) – "المپیک" (مارسی، فرانسا) 1:2
ایلک اویون - 2:0.
| 1,135 | Arab | South-Azerbaijani | azb |